
Türkmenistanyň hormatly Prezidentiniň alyp barýan içeri we daşary syýasatynyň netijesinde gazanylýan üstünlikleri, ýetilen sepgitleri ýaşlara düşündirmek, olarda milli buýsanjy kemala getirmek esasy wezipeleriň biridir. Şeýle hem, merdana ata-babalarymyzyň dünýä halklarynyň arasynda parahatçylygy, dost-doganlygy, medeni, söwda, ylym-bilim gatnaşyklaryny ösdürmek babatda bitiren işleri, Berkarar döwletiň täze eýýamynyň Galkynyşy döwründe Garaşsyz Türkmenistanda hoşniýetli goňşuçylyk däpleriniň mynasyp dowam etdirilişi, ýaş nesli Garaşsyz, baky Bitarap Türkmenistana, Gahryman Arkadagymyza, Arkadagly Gahryman Serdarymyza söýgi we wepalylyk ruhunda terbiýelemek bilim işgärleriniň öňünde goýlan uly we jogapkärli wezipelerdir.
Hormatly Prezidentimiziň “Daşky gurşawyň arassalygyny aýawly goramak we olary tygşytly ulanmak, önümçilige ekologiýa tarapdan arassa tehnologiýalary ornaşdyrmak döwlet syýasatynyň ileri tutulýan ugurlarydyr” diýip nygtap geçişi ýaly Ata Watanymyzy bagy-bossanlyga öwürmek, ekologik abadançylygy üpjün etmek, ösümlik we haýwanat dünýäsini gorap saklamak boýunça işleri amala aşyryp, biziň ýurdumyz häzirki döwüriň möhüm ekologiýa we suw üpjünçilik meselelerini çözmekde abraýly halkara guramalar bilen netijeli hyzmatdaşlygy geçirýär.
Merkezi Aziýada howanyň üýtgemegi bilen bagly tehnologiýalar boýunça Aşgabatda sebit merkezini açmak, Birleşen Milletler Guramasynyň Aral deňziniň sebiti üçin Ýörite maksatnamasyny we Suw strategiýasyny işläp taýýarlamak baradaky biziň tekliplerimiz dünýäde giň goldaw tapdy. 
Merkezi Aziýanyň döwlet Baştutanlarynyň konsultatiw duşuşygynda hem Türkmenistan howanyň üýtgemegine getirýän ýaramaz täsirleri azaltmak we oňa uýgunlaşmak maksady bilen, sebit hyzmatdaşlygyny pugtalandyrmak boýunça teklipleri öňe sürdi. Ýurdumyzyň çölleşmä garşy göreşmek, suw we energetika serişdelerini aýawly ulanmak, daşky gurşawy goramak, serişde tygşytlaýjy hem-de “ýaşyl” tehnologiýalary ornaşdyrmaga, şol sanda gaýtadan dikeldilýän energiýa çeşmelerini ösdürmäge gönükdirilen taslamalarydyr maksatnamalary taýýarlamak baradaky başlangyçlar bilen çykyş etdi. 
Uglewodorod ýangyçlarynyň dowamly ulanylmagy netijesinde atmosfera zyňylýan kömürturşy gazlary (CO2) parnik effektini emele getirmegi bilen bütin dünýäde gurşawyň ýylamagynyň, tebigatyň we klimatyň üýtgemeginiň esasy sebäpleriniň biridir. Bütin dünýä ýylamagynyň hem-de ekologiýanyň düýpli üýtgemeginiň  öňüni almak üçin dünýä alymlary CO2 gazynyň iň azyndan 50%-ne çenli atmosfera zyňylmasynyň önüniň alynmalydygy barada netijä geldiler. Ekologiýany goramagyň häzirki wagtda esasy görülmeli çäreleri höküminde energiýany öndürilmeginiň hem-de ulanylmagynyň azaldylmagy, ekologiýa zyýansyz bolan kämil tehnologiýalaryň oýlanyp tapylmagy, zyýanly CO2 gazynyň howa gurşawyna zyňylmagynyň öňüni almakdan ybaratdyr. Häzirki wagtda tehnikanyň we tehnologiýalaryň çalt depginde ösmegi, energiýany sarp etmegiň hem-de öndürmegiň azaldylmajakdygy sebäpli, CO2 gazyny tutmak hem-de ony howpsyz ýagdaýda saklamak iň netijeli usullaryň biridir. 
Barlag temasynyň aktuallygy (derwaýyslygy). Tebigy gaz häzirki wagtda ýer ýüzünde esasy global energiýa çeşmeleriniň biri bolup, gaz pudagynda ekologiýany hapalaýjy zyňyndy gazlaryň mukdaryny azaltmak bilen baglanyşykly meseleleri çözmek bolsa esasy meseleleriň biri bolmagynda galýar. Gaz gorlarynyň möçberi boýunça dünýäde dördünji ýerde duran Türkmenistan üçin bu mesele has hem ähmiýetlidir. Döwletimiziň çig mal esasynyň aýratynlygy uglerodyň dioksidi () we kükürtli wodorod ()  ýaly uly möçberde turşy gazlary saklaýan känleriň bolmagynda jemlenýär. 
Uglerody tutup galmak we saklamak (CCS — Carbon Capture and Storage) boýunça täze tehnologiýalaryň girizilmegi türkmen gazynyň halkara bazarlarynda bäsdeşlige ukyply bolmagynyň esasy şertleriniň biri bolup durýar. Bu ýagdaý hem barlag temasynyň aktuallygyny şertlendirýär. 
Meseläniň özleşdiriliş derejesi. CCS tehnologiýalarynyň fundamental jähtlerine esasan hem IPCC ýaly ýörite hasabatlarda (nutuklarda), S.Rekliniň işlerinde we Global CCS Institute neşirlerinde syn berilýär. Tebigy gazy turşy gazlardan arassalamagyň tehnologiýalary bolsa S.Mohtabyň we A.Kindeýiň fundamental işlerinde giňişleýin beýan edilýär.  
Kuwwady gaçan kollektorlarda  –ni saklama meseleleri B.Weýiň işlerinde we BMG-niň Ýewropa ykdysady komissiýasynyň Merkezi Aziýa sebiti üçin niýetlenilen hasabatlarynda öwrenilýär. Türkmenistanyň şertlerinde gazy gaýtadan işlemegiň meseleleri bolsa B.Öwezaliýew, A.Muhammetberdiýew ýaly ýerli barlagçylaryň işlerinde öz beýanyny tapýar. Emma şol bir wagtyň özünde göniden-göni Türkmenistanyň gaz känleriniň şertleri üçin niýetlenilen CCS shemalaryny saýlamagyň toplumlaýyn usulyýetine degişli ýazylan işler häzirki wagtda ýok diýen ýalydyr. 
Işiň maksady: Türkmenistanda tebigy gazyny gazyp almagyň usulyýetine laýyk gelýän uglerod dioksidini tutup galmagyň we ýerastynda saklamagyň amatly shemalaryny saýlap almagyň usulyýetini işläp düzmek. 



Barlagyň meseleleri:
1. Gaz senagatynda  –ni tutup galmak we saklamak boýunça bar bolan nazary esaslaryny we häzirki zaman tehnologiýalaryny öwrenmek.
2. CCS taslamalaryny durmuşa geçirmegiň halkara tejribesini gözden geçirmek.
3. CCS shemalaryna baha bermek üçin tehniki-ykdysady we ekologik kriteriýalaryň ulgamyny işläp düzmek.
4. Türkmenistanyň şertlerini hasaba almak bilen amatly shemany saýlamagyň algoritmini düzmek.
5. Saýlanylyň alnan gaz känleriniň mysalynda usulyýeti derňemek we baha bermek. 
Barlagyň obýekti: Tebigy gazy taýýarlamagyň tehnologik prosessleri we turşy gazlar (, ) bilen işleme ulgamlary. 
Barlagyň predmeti:  –ni tutup galmagyň we geologik nukdaýnazardan saklamagyň amatly shemalaryny saýlamagyň usulyýeti we esaslandyrylmasy.
Ylmy täzeligi: 
1. Türkmenistanyň kükürt we kömürturşy gazyny saklaýan gaz känlerine mahsus bolan şertler üçin CCS tehnologiýlaryny ulanmaklygyň kriteriýalary ilkinji gezek ulgamlaşdyryldy.
2. Ykdysady çykdajylary hem-de sebitiň ekologik howplaryny hasaba alýan  –ni işlemegiň (ýok etmegiň, utilizirlemegiň) shemasynyň nitejeliliginiň integral görkezijisi işlenilip düzüldi. 
Önümçilikde ulanylyş ähmiýeti: Hödürlenýän usulyýet Türkmenistanyň taslama institutlary we nebitgaz operatorlary tarapyndan täze känleri özleşdirme we bar bolan kuwwatlary täzelemegiň taslamalarynyň tehniki-ykdysady esaslandyrylmasy işlenilip düzülende ulanylyp bilner. 




[bookmark: _Toc219808650][bookmark: _Toc219810642]1 BÖLÜM. TEBIGY GAZYŇ GAZYLYP ALYNMAGYNYŇ ÝANY BILEN ALYNÝAN  GAZYNY TUTUP GALMAGYŇ WE ÝERASTYNDA SAKLAMAGYŇ NAZARY WE USULY (METODOLOGIKI) ESASLARY.
1.1.  gazyny tutup galmak we saklamak meselesiniň döremeginiň taryhy 

Kömürturşy gazyny (CO₂) tutup galmak we ýerastynda saklamak meselesi soňky onýyllyklarda birden ýüze çykan mesele däldir. Ol ýangyç-energetika toplumynyň, hususanda nebiti we tebigy gazy gazyp çykarmagyň we gaýtadan işlemegiň bir asyrdan gowrak ösüşiniň logiki netijesidir. 
Uglewodorodlaryň ulanylşynyň ilkinji döwürlerinde (XIX asyryň ahyry - XX-nji asyryň birinji ýarymy) esasy üns diňe ýangyjyň energiýa çeşmesi hökmündäki funksiýasyna gönükdirildi. Kömüre, soňra bolsa nebite we gaza, esasan hem senagat, ulag-aragatnaşyk ulgamy we elektrik energiýasy üçin arzan hem-de amatly energiýa çeşmesi hökmünde garaldy. Bu döwürde howa edilýän täsiriň meselesine köp derejede üns berilmedi we ýanma prosesiniň zyňyndylary bilen birlikde CO2 –niň bölünip çykmasyna ösüşiň gutulgysyz netijesi hökmünde seredildi. Tebigy gaz köplenç nebit önümçiliginiň ýany bilen alynýardy we käbir sebitlerde "artykmaç" serişde hökmünde alawlarda ýakylýardy.
XX-nji asyryň ikinji ýarymynda gaz senagatynyň ösüşi gazyň bölekleýin ulanylyşyndan giň möçberli sebitara we serhetüsti gaz daşamak ulgamlarynyň peýda bolmagyna getirdi. Hut şu tapgyrda "turşy" goşundylaryň (CO₂, H₂S) bölünip çykyş meselesi senagat taýdan ähmiýeti uly bolan meselä öwrüldi. Turba geçirijileriň ýylylyk berijilik we korroziýa garşy durnuklylyk talaplaryny kanagatlandyrmak üçin, çig mal gazyny düýpli ýagdaýda arassalamak zerurlygy ýüze çykdy. 1930-1960-njy ýyllar aralygynda absorbsion arassalamak, şol sanda alkanolamin ýaly suwly erginleriň esasyndaky prosesler işlenilip düzüldi we senagata ornaşdyryldy. Emma şeýle-de bolsa, bu tehnologiýalaryň esasy maksady harytlyk gazyny öndürmek bilen çäklenýärdi; şol bir wagtyň özünde bölünip çykýan turşy gazyň ykbaly bolsa ikinji derejeli mesele hasaplanýardy.
Relýasiýadan (kompýuterlerden) öňki döwürde gazy gaýtadan işleýän gurnawlaryň we suwuklyklary gatlaklara nasoslap ýygnamak ulgamlarynyň taslanylmagy esasan hem analitik we grafik-analitik usullara esaslanýardy. Munuň dowamynda absorberlerdäki massa çalşygy, ýylylyk balanslary we kompressorlaryň parametrleri ýönekeýleşdirilen formulalar we empirik korrelasiýalar arkaly hasaplanyldy. Öňden bar bolan gurnawlaryň iş tejribesinden alnan maglumatlaryň umumylaşdyrylmagyna esaslanýan nomogrammalar, hasaplama tablisalary we inženerçilik usullary giňden ulanyldy. Basyşy saklamak üçin gatlaklara gazy ýa-da suwy nasoslap guýmak ulgamlary taslananda, filtrasiýa nazaryýetiniň nusgawy çözgütlerinden, birmeňzeş gatlaklaryň radial modellerinden we fiziki (tejribehana) maketlerinden peýdalanyldy. Bu ýagdaý ygtybarly inženerçilik bahalandyrmalaryny geçirmäge şert döretdi, emma şol bir wagtyň özünde çylşyrymly gurluşly kollektorlarda CO₂ -niň migrasiýasyny içgin ýagdaýda seljermäge we gelejegi bar bolan saklawhanalaryň uzak möhletleýin bitewüligini amaly taýdan bahalandyrmaga mümkinçilik bermedi.
Munuň dowamynda öňki SSSR-iň baý tejribesiniň taryhda goýup giden orny gaty uludyr. Uly möçberde turşy gazlary saklaýan uly tonnažly känleriň (Orenburg, Astrahan we ş.m.) özleşdirilmegi 1960-1980-nji ýyllarda gazy we kükürdi arassalamagyň kuwwatly ulgamlaryny talap etdi. Aminli arassalamak, köpbasgançakly komprimirleme we Klausyň shemasy we onuň modifikasiýalary boýunça kükürdi bölüp çykarmagyň senagat ähmiýetli prosesleri iş ýüzünde amal edildi. Munuň dowamynda bölünip aýrylan turşy gaz adaty kükürt önümçiligine iberildi ýa-da alawlarda ýakyldy, şol bir wagtyň özünde glerodyň dioksidi doly derejede diýen ýaly tebigy gurşawa zyňyldy. Bu döwürde gazy gatlaklara nasoslap ýygnamaga gönükdirilen çemeleşmeler, CO2 gazyny uzakmöhletleýin ýagdaýda saklamak maksady bilen däl-de, eýsem, esasan hem gatlakdaky basyşy saklamak we uly möçberli nebit berijilik görkezijilerine ýetmek maksady bilen ýerine ýetirildi. Önümçiligiň ekologik tarapyna bolsa, bütindünýä howanyň üýtgemegi nukdaýnazaryndan däl-dem eýsem, zäherli (H2S, SO2) goşundylar boýunça kadalarda göz öňünde tutulan çäkleriň içinde çäklendirilen ýagdaýda seredildi.
XX-nji asyryň ahyryna çenli ýangyjyň gazylyp alynýan görnüşleriniň dünýä derejesinde ulanylşynyň ösüşi atmosferada CO2 gazynyň möçberiniň artmagy bilen ugurdaş gidýänligi mese-mälim görnüp duran zat boldy. Howanyň üýtgemegi boýunça hökümetara baha beriji çykyşlaryň (dokladlaryň) we howanyň üýtgemegini saklamaga gönükdirilen halkara ylalaşyklaryň peýda bolmagy energiýa çeşmesiniň hili hakyndaky düşünjäniň düýp manysyny üýtgetdi. Öň gazyň esasy parametrleri hökmünde ýylylyk berijilik, basyş, suw we uglewodorodlar boýunça kondensirlenme nokady ýaly paremetrler kabul edilen bolsa, onda häzirki wagtda bularyň ýanyna ýene bir parametr, ýagny, bütin ýaşaýyş döwri boýunça uglewodorod ýygylygy goşuldy. Gazy eksport edýän ýurtlar, şol sanda Türkmenistan üçin, bu ýagdaý, turşy gazy işlemäge gönükdirilen tehnologiki çözgütleriň tebigy gaz görnüşindäki harydyň daşky bazarlardaky bäsdeşlige ukyplylyk derejesine göniden-göni öz täsirini ýetirýändigini aňladýar. 
Täze talaplara jogap edip 1990-njy ýyllarda uglerody tutup galmak we saklamak tehnologiýalaryň konsepsiýasy işlenilip düzüldi, kömürturşy gazyny geologik gurluşlara nasoslap ýygnamagyň ilkinji uly göwrümli taslamalary bolsa (Norwegiýa şleýfinde Sleipner we beýlekiler) uzak möhletleýin saklamak taslamasyny tehniki taýdan durmuşa geçirmek mümkinçiliginiň bardygyny subut etdi. Esasan hem H2S-i aýyrmaga gönükdirilen irki çemeleşmelerden tapawutlylykda soňky tehnologiýalarda esasy üns dolandyryşyň maksatlaýyn obýekti hökmünde uglerod dioksidine tarap geçip başlady. Munuň dowamynda hut gaz senagaty we aýratyn hem turşy gazlary gaýtadan işlemek boýunça taslamalar aýratyn orna eýe boldylar: ýagny indi CO2-niň konsentririlenen akymlary ýylylyk elektrik beketlerindäki ýaly tüsse gazlarynyň gutulgysyz zyňyndylary hökmünde däl-de eýsem gazy taýýarlamagyň dowamynda hökmany döreýän önüm hökmünde kabul edilip başlandy. 
Şeýlelikde, häzirki wagta çenli pudagyň taryhy ösüşi  CO2-ni tutup galmak üçin tebigy gazy arassalamagyň onlarça ýyllyk tejribesine esaslanýan tehnologiki esasyň peýda bolan döwrüne çenli gelip ýetdi. Bu ýerde ýetmeýän düwün hökmünde sebitleýin şertleri hasaba almak bilen CO2 gazyny işlemegiň we geologik nukdaýnazardan saklamagyň kesgitli shemasyny saýlamagyň usulyýeti orta çykýar. Howanyň üýtgeme meselesine gönükdirilen daşky bazarlaryň talaplarynyň güýçlenýän döwründe esasan hem turşy gazlardan durýan Türkmenistanyň çig mal esasy üçin adaty usullardan (alawlarda ýakmak, senagatda CO2-ni çäklendirilen ýagdaýda ulanmak we ş.m.) doly derejeli CCS çözgütlerine geçmek diňe bir ekologik däl eýsem möhüm ykydysady çagyryş bolup durýar. Hut şunuň ýaly taryhy ewalýusiýanyň çäklerinde 1-nji başyň indiki bölümlerinde CO2-ni saklamagyň häzirki zaman tehnologiýalarynyň nazary we usuly esaslaryna syn berilýär. 
[bookmark: _Toc219808652][bookmark: _Toc219810644]1.2. Häzirki zaman energiýa sektorynda tebigy gazyň we CO2 zyňyndylarynyň meselesiniň orny. 
Energiýa sektoryna garanyňda gaz senagatynda CCS taslamalaryny durmuşa geçirmekligiň esasy tapawudy, bu ýerde tutup galmak prosesine goşmaça goşundy hökmünde däl-de, eýsem, çig mal gazyny turşy goşundylardan arassalamagyň (Acid Gas Removal — AGR) hökmany ýerine ýetirilmeli tapgyry hökmünde garalýandygy bilen tapawutlanýar. Eger ýylylyk elektrik beketlerinde CO2 gazyny atmosfera basyşynda pes konsentrasiýaly tüsse gazlaryndan aýyrmak gerek bolýan bolsa, onda gazy gaýtadan işleýän zawodlarda bolsa eýýäm agdyklyk edýän basyşyň astynda bolan CO2-niň konsentrirlenen akymy (köplenç ýagdaýda H2S bilen garyndyda) arassalama prosesiniň netijesinde peýda bolýar. Bu ýagdaý hem öz gezeginde mundan soňraky komprimirlemä edilýän çykdajylaryň möçeberini ähmiýetli derejede peseldýär. 
Gaz senagatynda zyňyndylary tutup galmagyň öňdebaryjy tehnologiýalary hökmünde sütün görnüşli enjamlarda turşy gazyň suwuk siňdiriji (erediji) bilen galtaşmagyna esaslanýan absorbsion usullaryny görkezmek bolar. 
Häzirki wagtda Türkmenistanyň gazy gaýtadan işleýän kuwwadynyň esasyny düzýän iň kämil we giňden ulanylýan usul, alkanolaminleriň (MDEA, DEA, MEA we olaryň garyndylary) suwdaky erginlerini ulanmak bilen amala aşyrylýan himiki absorbsiýa bolup durýar. Ýokary basyşda we pes temperaturada absorberde aminler turşy goşudylar bilen öwrülip bilýän himiki täsirleşmä girýärler. 
Mundan soňra doýgun ergin regenerator enjamyna (desorberde) berilýär, bu ýerde gyzdyrylmanyň we basyşyň peseldilmeginiň netijesinde himiki baglar bozulmak bilen CO2 we H2S-iň konsentrirlenen akymy boşaýar, regenerirlenen erediji bolsa sikle gaýdyp gelýär. 
Has beýik parsial basyşly turşy gazy saklaýan känler üçin (bu ýagdaý esasan hem has çuň gözýetimler üçin häsiýetlidir), energetiki nukdaýnazardan fiziki absorbsiýa has netijeli bolup biler. Bu proseslerde himiki täsirleşmä girmezden basyşa proporsional ýagdaýda bolan fiziki ereýjiliginiň hasabyna gazlary siňdirip bilip bilýän organiki eredijileri ulanýarlar (mysal üçin, Selexol prosesinde polietilenglikolyň dimetil efiri ýa-da Rectisol prosesinde sowuk metanol). 
Fiziki absorbsiýanyň artykmaçlygy, basyşyň peseldilmeginiň hasabyna bolup geçýänligi sebäpli eredijini regenerirlemek üçin az möçberde ýylylyk energiýanyň gerek bolýanlygynda jemlenýär. 
–Çykyşda saklamak üçin niýetlenilen CO2 emele gelýän nusgawy aminli gurnawyň ýörelge shemasy 1.1-nji suratda görkezilendir:
[image: D:\taze terjime\Aknabat ylmy tema terjime taslama 4 B\Untitled-1.jpg]
1.1-nji surat: Regenaratordan çykýan turşy gazlaryň akymy CCS üçin çig mal bolup durýan tebigy gazy aminli arassalamagyň ýörelge shemasy
Absorbsion proseslerden başga-da, kesgitli şertlerde beýleki usullar hem ulanylyp bilner. Absorbsion tehnologiýalar (PSA/TSA) gaty sorbentleri (seolitleri, agaç kömri) ulanýarlar we uly bolmadyk göwrümlerde gazy deslapdan çuňlaşdyryp arassalamak üçin niýetlenendirler. Keramiki ýa-da polimer membranalardan geçiş tizligindäki tapawudyň hasabyna gazy goşundylara bölmäge esaslanan membranly tehnologiýalar, bular tygşytlylygy we himiki reagentleriň zerur bolmazlygy bilen tapawutlanýarlar. Emma şol bir wagtyň özünde bular çig malyň deslapdan ykjam ýagdaýda arassalanmagyny we basyşlaryň uly möçberli tapawudynyň saklanylmagyny talap edýärler. 
Türkmenistan üçin turşy gazlaryň reinžeksiýa tehnologiýasynyň (Acid Gas Injection — AGI)  ähmiýeti has hem uludyr. Zäherli kükürtli wodorodyň uly möçberlerini saklýan känler üçin H₂S we CO₂-ni Klausyň gurnawynda bölüp aýyrmazlyk, muňa derek saýlanylyp alynan bütin turşy garyndyny korroziýa garşy durnukly kompressorlarda gysmak we soňra olary yzyna çuň geologik gözýetimlere nasoslap ýygnamak ykdysady we ekologiýa taýdan has amatly bolýar. Bu ýagdaý hem öz gezeginde zäherli kükürtli angidridiň (SO2) atmosfera bölünip çykmagynyň öňüni alýar we CO₂-ni saklamak meselesiniň çözüwini tapýar. 
[bookmark: _Toc219808653][bookmark: _Toc219810645]1.3. CO₂-ni ýerastynda saklamagyň görnüşleri
CO₂ tutulandan soňra, ol ýörite niýetlenen saklawhana äkidilýär. IPCC boýunça toparlara bölünişe laýyklykda saklamak üçin şu aşakdaky esasy geologik gurluşlary tapawutlandyrýarlar:
1. Önümi tükenen gazly we nebit we gazly känler (Depleted Reservoirs). Türkmenistan üçin iň amatly görnüş bolup durýar. Esasy artykmaçlygy hökmünde – uglewodorodlary millionlarça ýyllaryň dowamynda saklap biljek daşky örtügiň jebisligini (germetikligini) şeýle-de öňden öwrenilen geologik modeliň bolmagyny görkezmek bolar.  
2. Ýerasty duzly suwly gatlaklar (Saline Aquifers).
Uly möçberli göwrümlere eýe bolmak bilen uly masştably geologik-gözleg işlerini talap edýär. 
CO₂ gazynyň ýer jümmüşinde ygtybarly ýagdaýda saklanylmagyny üpjün edýän mehanizmleri 1.2-nji suratda görkezilendirler:
[image: ]
1.2-nji surat: Geologik gurşawda CO₂-ni saklamagyň mehanizmleri: 1 – gurluşda (örtügiň aşagynda); 2 – galyndy ýagdaýda (öýjüklerde); 3 – eredilen ýagdaýda (suwda); 4 -  minerallaşdyrma (dag jynsy bilen täsirleşmede)
[bookmark: _Toc219808654][bookmark: _Toc219810646]1.4. CCS taslamalaryny gaz känlerinde amal etmegiň halkara tejribesi
1.1-nji tablisa: Gaz pudagynda iri CCS halkara taslamalarynyň häsiýetnamalary
	Taslamanyň ady
	Döwletiň ady
	Gurulmaga
başlanan wagty
	Saklawhananyň görnüşi
	Saklanyş göwrümi,               mln.t/ýylda

	Sleipner
	Norwegiýa
	1996
	Duzly gatlak  (Utsire)
	~0.9

	Snøhvit
	Norwegiýa
	2008
	Ýerasty suwly gatlak
	~0.7

	In Salah
	Alžir
	2004
	Suw basan gaz ýatagy
	~3.8 (taslamanyň dowamynda jemi)

	Gorgon
	Awstraliýa
	2016
	Duzly gatlak  
	~3.0–4.0



Bu sanawda Sleipner taslamasy aýratyn gyzyklanma döredýär, çünki bu ýerde göniden-göni deňiz platformasynda tebigy gazdan bölünip alnan CO₂ ýokarda ýerleşýän suw saklaýan gatlaga nasoslap guýulýar (1.3-nji surat).

[image: D:\taze terjime\Aknabat ylmy tema terjime taslama 4 B\Untitled-2.jpg]
1.3-nji surat: Sleipner taslamasyny durmuşa geçirmegiň shemasy: CO₂ -niň seperasiýasy we Utsire formasiýasyny nasoslap ýygnama prosesleri.  


[bookmark: _Toc219808655][bookmark: _Toc219810647]1.5. Türkmenistanyň şertleri üçin meseläniň özleşdiriliş derejesiniň derňewi
Ýokary tehniki mümkinçiliklere we gazy arassalamaga degişli esaslyk infrastrukturanyň bar bolmagyna garamazdan, entek Türkmenistanda doly möçberli CCS taslamalary durmuşa geçirilmedi. Bar bolan edebiýatlaryň gözden geçirilmegi sebitde alnyp barylýan ylmy işleriň aglabasynyň gaýtadan dikeldilýän energetikanyň serişdeleriniň göwrümlerini bahalandyrmaga  ýa-da umumy ekologiýa we geologiýa meselelerine gönükdirilendigini görkezýär. Şol bir wagtyň özünde, taslamadan öňki tapgyrda inženere ýa-da dolandyryja kesgitli bir “turşy” kän üçin “bahasy-ekologik nukdaýnazardan netijeliligi- ygtybarlylygy” görnüşinde geçirilen köp kriteriýaly derňewiň esasynda iň amatly CCS shemasyny (tutup galma tehnologiýalaryň, daşamagyň we saklawhananyň görnüşiniň utgaşygyny) saýlamaga mümkinçilik berýän resmileşdirilen usulyýet babatda maglumatlara duş gelinmedi. Hut şu sebäpden hem şeýle usulyýetiň işlenip düzülmegi biziň bu ylmy işimiziň indiki başynyň esasy maksady bolup durýar.

1-nji bölüm boýunça netijeler:
Türkmenistanda tebigy gazyň önümçiligi “turşy” (CO₂ we H₂S) gazlaryň  uly möçberli galyndylarynyň işlenimegini talap edýär. Umumy dünýä derejesindäki energiýa geçişi şertlerinde, ýurduň eksport potensialyny saklamak üçin CCS tehnologiýalarynyň ornaşdyrylmagynyň ähmiýeti gaty uludyr. 
Galyndy gazlaryny tutup galma (aminler, membranalar, fiziki absorbsiýa) we saklama (önümi tükenen känler, akwiferler) tehnologiýalarynyň giň spektri bardyr. Türkmenistanyň şertleri üçin turşy gazyň fiziki absorbsiýasy we reinžeksiýasy gaty uly gyzyklanma döretýär. 
Halkara tejribesi (Sleipner, In Salah taslamalary) CCS taslamalarynyň tehniki nudaýnazardan durmuşa geçirilme mümkinçiligini subut edýärler, emma şol bir wagtyň özünde her bir taslamanyň özüne mahsus aýratynlyklary bardyr we geologik we ykdysady faktorlara garaşly bolýandyr. 
Geçirilen derňewler Türkmenistandaky känleriň şertlerine uýgunlaşdyrylan amatly CCS taslamasyny saýlamak üçin toplumlaýyn usulyýetiň ýokdugyny ýüze çykardy. Tehniki-ykdysady we ekologik kriteriýalaryna (ölçeglerine) esaslanýan şeýle usulyýetiň işlenilip düzülmegi indiki alnyp baryljak ylmy barlaglaryň   baş maksady bolup durýar.



[bookmark: _Toc219808656][bookmark: _Toc219810648]2-NJI BÖLÜM. CO2-ni TUTUP GALMAGYŇ WE ÝER ASTYNDA SAKLAMAGYŇ AMATLY SHEMALARYNY SAÝLAMAGYŇ USULYÝETINI IŞLÄP DÜZMEK

[bookmark: _Toc219808657][bookmark: _Toc219810649]2.1. Köp kriteriýaly meseläniň goýulyşy we barlagy çäklendiriji şertleriň esaslandyrylşy
Turkmenistandaky gaz känleriniň şertleri üçin turşy gazlary (CSS) işlemegiň (ýok etmegiň, utilizirlemegiň)  tehnologik shemasyny saýlamak meselesi wajyp  inžener-ykdysady nukdaýnazardan ähmiýetli mesele bolup durýar. Ol köp kriteriýaly çözgütleriň kabul edilmegini talap edýän meseleleriň (MCDM — Multi-Criteria Decision Making) synpyna degişlidir. Şunuň ýaly meseleleriň aýratynlygy diňe bir görkezijä (mysal üçin, diňe iň pes baha ýa-da zyňyndylaryň iň ýokary derejede azaldylmagyna) esaslanyp iň amatly çözgüdi tapyp bolmaýandygynda jemlenýär. Ýagny köplenç ýagdaýda: ykdysady netijelilik, ekologiýa howpsuzlygy we uzak möhletli tehniki ygtybarlylyk ýaly bir-birine gapma-garşy bolan faktorlaryň arasynda ylalaşyk tapylmaly bolýar.
Dünýä tejribesinde CCS meýdançalaryny we tehnologiýalaryny saýlamak meselelerini çözmek üçin MCDM usullarynyň dürli görnüşleri peýdalanylýar. CO2 –ni geologik nukdaýnazaryndan saklamak boýunça ýazylan işlerde ierarhiýalary derňemek usuly (AHP), çekilen agramlaryň jemi (Weighted Sum Model, WSM), usuly, TOPSIS, PROMETHEE, ELECTRE usullary we olaryň aýdyň bolmadyk (fuzzy) modifisirlenen görnüşleri giňden ulanylýar. Kesgitli bir usulyň saýlawy deslapky maglumatlaryň elýeterliligine, talap edilýän takyklyk derejesine we çözgüdi kabul edýän şahslar üçin netijeleri interpretirlemegiň rahatlylygyna garaşly bolýar. 
CCS-iň ornaşdyrylmagy deslapky ýagdaýda bolan Türkmenistanyň şertlerinde, döwlet düzgünleşdiriji edaralary üçin bu usulyýetiň aýdyňlyk derejesi we taslamaçy- inženerler üçin tejribede ulanylyş ýönekeýliligi gaty möhümdir. Şonuň üçin, bu işde esasy matematiki aparat hökmünde kriteriýalary deslapdan düzgünleşdirmek (Min-Max) bilen birlikde çekilen agramlaryň jemi (Weighted Sum Model, WSM), usuly saýlanyldy. Ol dürli görkezijileri (dollar, tonna, ballar) ýeke-umumy integrasiýa indeksine getirmäge mümkinçilik berýär we hünärmenlere düşündirmek üçin aňsatlylygy bilen tapawutlanýar. 
Meseläniň resmileşdirilmegi.
Goý, köp sanly tehnologik saýlaw mümkinçilikleri berlipdir diýeliň:
A = { A₁, A₂, …, Ai}.
Her bir Ai  saýlaw mümkinçiligi özboluşly utgaşma (kombinasiýa) bolup durýar:
- CO2-ni tutup galmagyň tehnologiýasy (aminli absorbsiýa, membranlar, fiziki absorbsiýa, turşy gazyň göniden-göni nasoslap guýulmagy we beýlekiler),
- daşama usulynyň görnüşi (zerur bolan ýagdaýynda),
- geologik saklawhananyň görnüşi (önümi tükenen gaz ýa-da nebit känleri, çuň duzly suwly gözýetim we ş.m.)
Ai  saýlaw mümkinçiligi kriteriýalaryň wektory bilen häsiýetlendirilýär:
Kᵢ = { kᵢ₁, kᵢ₂, …, kᵢj },
bu ýerde, kᵢj – i-nji (ykdysady, ekologik, energetik, ulanylyş we ş.m.) shema üçin j-nji kriteriýanyň bahasy. 
	Goý agram koeffisiýentleriň wektory hem berlen bolsun: 
W = { w₁, w₂, …, wi }, ∑ wi = 1.
Şonda, F(Ai) peýdalylyk integral funksiýasyny maksimallaşdyrjak Aamatly saýlaw mümkinçiligini tapmak zerur boýlar:
Aamatly = argmax_{Aᵢ ∈ A} F(Kᵢ, W).
[image: ]
2.1-nji surat: CCS-iň saýlaw mümkinçilikleriniň köplügini emele getirmegiň shemasy
Çekilen  agramlaryň  jemi  usulynyň  çäklerinde  F(Kᵢ, W) hökmünde kadalaş-
dyrylan kriteriýalaryň agramy çekilen jemi peýdalanylýar (2.3-p. seret). 
Saýlaw mümkinçilikleriniň A köplüginiň emele getirilmegi 2.1-nji shema görnüşinde görkezilen logiki çözgütleriň agajy esasynda amala aşyrylýar. 
Birinji derejede agaç saýlaw mümkinçiliklerini geologik saklawhananyň görnüşi boýunça toparlara bölýär: 
- önümi tükenen nebit ýa-da gaz käni;
- şorlaşan suwly gatlak;
Ikinji derejede agaç saýlaw mümkinçiliklerini gazy tutup galmagyň/taýýarlamagyň tehnologiýasynyň görnüşi boýunça toparlara bölýär: 
- himiki absorbsiýa (aminli erginler);
- fiziki absorbsiýa;
- membranly bölünme;
- utgaşdyrylan görnüşler.
	Agajyň şahalarynyň her bir ugry (saklawhananyň görnüşi – tutup galma tehnologiýasy – integrirleme usuly) A köplüge girýän CCS-iň kesgitli bir shemasyny emele getirýär. 
	Usulyň ygtybarlylygyny we Türkmenistanyň nebit-gaz toplumynyň şertlerinde tejribede ulanylmagyny üpjün etmek üçin birnäçe çäklendiriji şertler (ýol berilmeler) girizilýär.
[bookmark: _Toc219808658][bookmark: _Toc219810650]2.1.1. Gaz ojaklarynyň aýratynlyklary
Bu bölümde gatlak flýuidindäki turşy goşundylaryň möçberi ýokary bolan tebigy gaz känlerine seredilýär. Bulara Amyderýa basseýniniň ýataklarynyň käbirleri we ägirt uly Galkynyş gaz käni degişli bolup, bularda CO2-niň 3-5% we H2S-iň konsentrasiýasynyň 1-2%-ä deňdigi ýa-da ondan hem köpdügi ýüze çykaryldy. Bu ýagdaý gazy turşy goşundylardan arassalama prosesini degişli haryt üçin pudagara standartlary tarapyndan (CO2, H2S-iň konsentrasiýalalaryna, çiglylygyň, uglewodorod kondensatynyň we ş.m.-leriň möçberine) bildirilýän talaplara laýyklyk derejesine ýetmek üçin hökmany ýerine ýetirilmeli tehnologik tapgyra öwürýär. 
Şeýlelikde, bölünip aýrylan CO2-niň (ýa-da CO2+ H2S-iň garyndysynyň «acid gas») akymy şunuň ýaly taslamalarda islendik ýagdaýda hem bolýar. Bu ýerde mesele CCS-i durumuşa geçirmek zerurlygynda bolmaýar, eýsem umumy çykdajylary we töwekgelçilikleri peseltmek üçin tutup galmagyň we ýer astynda saklamagyň haýsy shemasyny saýlamak zerurdygynda jemlenýär. 

[bookmark: _Toc219808659][bookmark: _Toc219810651]2.1.2. CO2 çeşmesiniň termodinamiki parametrleri
CO2 –niň çeşmesi hökmünde bu işde aminiň regenerasiýa gurnawyndan (ýa-da gazy arassalamagyň meňzeş beýleki prosesinden) çykýan akyma seredilýär. Termodinamiki nukdaýnazardan bu akym aşakdakylar arkaly häsiýetlendirilýär:
- pes agdyklyk edýän basyş bilen (takmynan 0,15-0,2 MPa),
- ýokary temperatura bilen (40-60°C),
- suw bugunyň doýgunlyk derejesi bilen.
Bu hem öz gezeginde aşakdakylary talap edýär:
- tehnologiki shema guratma tapgyrynyň girizilmegini (turbageçirjilerde we enjamlarda korroziýanyň we gidratlaryň emele gelmeginiň öňüni almak üçin);
- gatlak basyşyna çenli (adatça 15-25 MPa we ondan ýokary) köpbasgançakly komprimirleme hasabynyň ýerine ýetirilmegini. 
Görkezilen parametrler energiýa çykdajylaryny hasaplamak we kompressor enjamlaryna we turbageçirijiniň materialyna bildirilýän tehniki talaplary kesgitlemek üçin deslapky şertleri berýärler. 
[bookmark: _Toc219808660][bookmark: _Toc219810652]2.1.3. Ykdysady bölüm
 Amallaryň (operasiýalaryň) çykdajylarynyň hasaby (OPEX) ýangyç gazyna we elektrik energiýasyna bolan Türkmenistanyň içki senagat bahalaryna esaslanyp ýerine ýetirilýär. Energiýa serişdeleriniň içerki bahasynyň ýagdaýyny göz öňünde tutup, energiýany köp sarp edýän tehnologiýalaryň (mysal üçin, gazyň uly göwrümleriniň içgin ýagdaýda komprimirlenmegi ýa-da ýylylyk sarp edijiligi ýokary bolan prosesleri ulanmak) ykdysady taýdan düşewüntliligi kesgitlenilmelidir. Hut şonuň üçin kriteriýalaryň düzümine (2.2-nji bölüme seret) ykdysady gurşawyň aýratynlyklaryny göz öňünde tutýan görkezijiler hem girizildi. 
[bookmark: _Toc219808661][bookmark: _Toc219810653]2.1.4. Taslamanyň meýilleşdirilmeginiň çäkleri
Ykdysady görkezijileri hasaplamak üçin taslamanyň durmuşa geçirilmeginiň dowamlylygy 20 ýyla deň diýip kabul edilýär. Bu möhlet:
- iri gaz känlerini durnukly ýagdaýda özleşdirmegiň orta döwrüne gabat gelýär;
- uzakmöhletleýin eksport şertnamalaryň dowamlylygy bilen gabat gelýär;
- edilen çykdajylary we olaryň netijelerini wagt boýunça dogry hasaba almaga mümkinçilik berýär.
Taslamanyň degişli çäkeleri CO2-ni tutup galmagyň we saklamagyň getirilen bahasyny şeýle-de beýleki ykdysady görkezijileri hasaplamagyň dowamynda ulanylýar. 
[bookmark: _Toc219808662][bookmark: _Toc219810654]2.2. CCS shemalaryň netijeliligine baha bermegiň ölçegleriniň ulgamy
Netijeli shemany saýlap almaga degişli bolan meseläni matematiki nukdaýnazardan resmileşdirmek üçin  taslamanyň ykdysady, energetiki, ekologik we ulanylyş-töwekgelçilik jähtlerini göz öňünde tutýan kriteriýalaryň toplumlaýyn ulgamy işlenilip düzüldi. 
2.1-nji tablisa: CCS shemalaryň netijeliligine baha bermegiň kriteriaýalarynyň giňeldilen ulgamy
	Topar
	Belgisi
	Kriteriýanyň ady
	Ölçeg birligi
	Amatly derejäniň görnüşi
	Beýany we manysy

	I. Ykdysadyýet
	CAPEX
	Esasy çykdajylar
	mln $
	min (↓)
	Taslamanyň özüne, enjamlary (kompressorlary, sütünleri, guradyş gurluşlaryny) satyn almaga,  turbageçirijilere we guýulara bolan jemi deslapky maýa goýumlar.

	I. Ykdysadyýet
	OPEX
	Operasion çykdajylar
	mln $/ýylda
	min (↓)
	Elektrik energiýasyna, ýangyç gazyna, reagentlere (aminler, ingibitorlar), işgärlere, hyzmat etmäge we bejergi işlerini geçirmägä bolan ýyllyk çykdajylar

	I. Ykdysadyýet
	LCOC
	CO₂ -niň udel getirilen bahasy
	$/t CO₂
	min (↓)
	Taslamanyň doly möhleti boýunça çykdajylaryň diskontirlenilmegini we nasoslap almagyň göwrümlerini hasaba almak bilen  CO₂ -niň 1 tonnasyny  tutup galmagyň we saklamagyň getirilen bahasy.

	II. Energetika
	E_spec
	Udel energiýa talap edijiligi
	kWt·s/t CO₂
	min (↓)
	CO₂ -niň 1 tonnasyny  tutmak, komprimirlemek, daşamak we nasoslap çekmek üçin sarp edilýän energiýanyň möçberi.

	III. Ekologiýa
	M_avoid
	CO₂ zyňyndylarynyň öňi alynan göwrümi
	mln t/ýyl
	max (↑)
	CO₂ -niň zyňyndylarynyň hakyky netto-peselmegi             (CCS üçin energiýanyň  öndürilmeginiň dowamynda bölünip çykýan ikinji derejeli zyňyndylary aýyrmak bilen nasoslap çekilen CO₂).

	III. Ekologiýa
	Eff_capt
	CO₂-niň dolandyrylyş netijeliligi
	%
	max (↑)
	Turşy gazyň girýän akymyndan tutulyp alynan  CO₂-niň hakyky paýy, (gelýän  CO₂-niň möçberiniň tutulyp alynýan  CO₂-niň möçberine bolan gatnaşygy)

	IV. Töwekgelçilikler we ulanyş
	R_geo
	Saklawhananyň geologik nukdaýnazardan ygtybarlylygy
	ball (1–5)
	max (↑)
	Uzyn möhletiň dowamynda saklawhananyň jebisliliginiň (germetikliliginiň) saklanyş ätiýaçlygyna berilýän ekspert bahasy (pokryşkalaryň, döwlen, çat açan ýerleriň we guýularyň ýagdaýy).

	IV.  Töwekgelçilikler we ulanyş
	TRL
	Tehnologik nukdaýnazardan taýýarlylyk derejesi (TRL)

	ball (1–5)
	max (↑)
	Tehnologiýanyň kämilliginiň derejesi: tejribehanadan (1) senagatda ulanylýan derejä (5) çenli.

	IV.  Töwekgelçilikler we ulanyş
	Infra_use
	Bar bolan infrastrukturanyň ulanylyş derejesi
	%
	max (↑)
	Taslamada peýdalanylýan öňden bar bolan guýularyň, turbageçirijileriň we meýdançalarynyň paýy; bu derejäniň ýokary bolmagy CAPEX-si we sosial töwekgelçiklikleri peseldýär.

	IV.  Töwekgelçilikler we ulanyş
	P_max
	Gysyp çykarma basyşynyň talap edilýän iň uly ululygy
	MPa
	min (↓)
	CO2 nasoslap çekilende guýynyň agzynda talap edilýän basyşyň möçberi; bu görkezijiniň uly bolmagy enjamlar we materiallar boýunça has gymmat we töwekgelçilikli çözgütleri talap edýär.




	Manysy: CO2 –ni gatlaga nasoslap çekmek üçin zerur bolan guýynyň agzyndaky basyşyň ululygy. Has uly bahalar enjamlara, materiallara we howpsuzlyga bildirilýän talaplaryň hem has uly bolýandygyny aňladýar.
	Aşakda esasy mukdar ölçegini hasaplamagyň usulyýeti getirilýär.
[bookmark: _Toc219808663][bookmark: _Toc219810655]2.2.1. Ykdysady ölçegler
	Esasy (kapital) çykdajylaryň hasaby CCS zynjyrynyň esasy tehnologiki bloklary boýunça agregirleme usuly arkaly ýerine ýetirilýär:
CAPEX_total = C_capture + C_compress + C_transport + C_storage + C_monitor,
bu ýerde, C_capture  - tutup galma gurnawyny täzelemek ýa-da gurmak üçin edilýän çykdajylar (amin gurnawynyň obwýazkasy, goşmaça ýylylyk tabşyryjy gurnawlar, guratma ulgamlary we ş.m.); C_compress – kompressor gurnawlary, hereketlendirijiler we basgançak arasy sowadyjylar üçin çykdajylar; C_transport – turbageçirijiler arkaly daşamak üçin çykdajylar (turbageçirijiniň L uzynlygyna, D diametrine, diwaryň galyňlygyna, sebitiň derejesine we gurşawyň poslama nukdaýnazaryndan agresiwligine garaşly bolýar); C_storage – täze gysyp ýygnaýjy guýulary burawlamak ýa-da poslama durnukly fontan armaturasyny we ýerüsti obwýazkany goşmak bilen bar bolanlary bejermek üçin çykdajylar; C_monitor – gözegçilik ulgamyny döretmek üçin çykdajylar (gözegçilik guýulary, seýsmiki datçikler, barlag enjamlary).
	Birinji ýakynlaşmada turbageçirijiniň bahasyny dereje garaşlylygy bilen beýan edip bolýar: 
Cpipe = α • L • D^β,
bu ýerde, L – turbageçirijiniň uzynlygy, D – diametr, α we β – gurluşyk sebitine we şertlerine garaşly bolýan empiriki koeffisiýentler. 
	Esasy ykdysady integral asty görkeziji bolup tutup galmagyň we saklamagyň udel getirilen bahasy hyzmat edýär (LCOC - Levelized Cost of Carbon). Onuň ululygy annuitet görnüşli formula boýunça hasaplanylýar:
[image: ]LCOC = 
bu ýerde, CAPEX_t — t ýylda esasy çykdajylar (kada laýyklykda, esasy CAPEX t = 0…1) gabat gelýär; OPEX_t — t ýylda ulanylyş çykdajylary;  V_{CO₂,t} — t ýylda nasoslap çekilen CO₂ -niň göwrümi (t); r —  diskontirleme bahasy (nebitgaz taslamalary üçin 0,10–0,12 aralygynda kabul etmek maslahat berilýär); T — hasaplama döwrümi (20 ýyl).
	Şeýlelikde, LCOC - pulyň wagt boýunça hümmetiniň üýtgemesini hasaba almak bilen taslamanyň hereket edýän bütin döwri üçin 1 tonna CO₂ -ni utilizirlemegiň ortaça bahasyny görkezýär. 
[bookmark: _Toc219808664][bookmark: _Toc219810656]2.2.2. Energiýa ölçegleri
	E_spec udel energiýa talap edijilik görkezijisi taslamanyň ykdysady we ekologiki taraplaryny baglanyşdyrýan düwün bolup durýar. Energiýanyň peýdalanyş möçberiniň uly bolmagy bilen birlikde: ulanylyş çykdajylary (OPEX energy) şeýle-de elektrik energiýasynyň we ýylylygyň öndürilýän möçberi bilen şertlenen ikinji derejeli CO2 zyňyndylary hem ýokary bolýar. 
	CCS zynjyrynyň iň köp energiýa talap edýän bölegi CO2–niň regenerasiýa basyşyndan (≈ 0,15 MPa) gatlak basyşyna (15-25 MPa) çenli komprimirlenmegi bolup durýar. Kompressoryň sarp edýän kuwwadyna baha bermek üçin bir basgançak üçin niýetlenilen hakyky gazy politrop (adiabatiki ýagdaýa ýakynlaşan) ýagdaýda  gysmagyň formulasy peýdalanylýar:
[image: ]	

bu ýerde, Ni — komprimirlemegiň i-nji basgançagynyň kuwwady, kWt; Z — gazyň aşa gysylma koeffisiýenti (CO₂ üçin ýagdaý deňlemesinden kesgitlenilýär mysal üçin, Peng-Robinsonyň deňlemesinden); R — CO₂ üçin gaz hemişeligi (Dj/(kg·K));
Tin,i — i-nji basgançaga girişde gazyň temperaturasy, K; — gazyň massalaýyn sarp edilmesi, kg/sag; ηad — basgançagyň adibatik PTK-nyň ululygy (adatça 0,75–0,80); k — adiabadanyň görkezijisi (k = Cp/Cv, CO₂ üçin ≈ 1,3); Pout,i, Pin,i — basgançaga girişde we çykyşda basyşyň ululygy.
	Kompressiýa ulgamynyň umumy kuwwady ähli basgançaklar boýunça alynan jem görnüşinde hasaplanylýar:
[image: ]
Şonda, kompressorlaryň ýyllyk energiýa sarp edijiligi aşakdaky ýaly bolar:
[image: ]
bu ýerde, Hyear – ýylyň dowamynda iş wagty (arakesmesiz (dyngysyz) režim üçin ≈ 8000 sag/ýylda).
	Nasoslap çekilen CO₂-niň 1 tonnasy üçin prosessiň udel energiýa talap edijiligi aşakdaky ýaly hasaplanylýar:
[image: ]
bu ýerde, Minjected — CO₂-ni nasoslap çekmegiň ýyllyk göwrümi, t.
[bookmark: _Toc219808665][bookmark: _Toc219810657]	2.2.3. Ekologiki tarapdan ölçegler
	Şu aşakdakylary tapawutlandyryp bilmegiň ähmiýeti uludyr:
	- nasoslap çekilen CO₂-niň göwrümi (Minjected);
- hakykatda öňi alynan CO₂ zyňyndylarynyň göwrümi (Mavoided). 	 
Öňi alynan zyňyndylaryň göwrümi nasoslap çekilen göwrümden CCS ulgamyň özüniň energetiki jerimesi (energy penalty) sebäpli hemişe kiçi bolýar. 
[image: ]
bu ýerde, Mpenalty – CCS gurnawynyň kadaly işi üçin energiýanyň öndürilmeginden döreýän jerime (goşmaça) CO2 zyňyndylary:
[image: ]
bu ýerde, Eel – CCS ulgamy tarapyndan sarp edilýän elektrik energiýanyň möçberi (kWt·sag/ýyl); Qheat – ýylylygyň sarp edilmesi (mysal üçin, aminiň regenerasiýasy üçin). Gdj/ýylda; EFgrid – sebitiň elektrik torunyň emisiýa koeffisiýenti, kg CO2/kWt·sag; EFfuel – ýylylyk almak üçin ýangyç gazyny ýakmagyň dowamynda emisiýa koeffisiýenti, kg CO2/GDj.
	Elektrik energiýasynyň önümçiligi esasan hem tebigy gaza esaslanan Türkmenistanyň şertleri üçin,  EFgrid –iň ululygyny 0,4-0,5 kg CO2/kWt·sag aralygynda kabul edip bolýar. Mavoided görkezijisiniň kriteriýalar ulgamyna girizilmegi diňe bir nasoslap çekmegiň formal göwrümini däl, eýsem CCS proýektleriň hakyky howa (klimatik) netijesini bahalandyrmaga mümkinçilik berýär. 
[bookmark: _Toc219808666][bookmark: _Toc219810658]2.2.4. Gazy goýbermegiň we almagyň töwekgelçilik ölçegleri
	Ulanylyş we töwekgelçilik kriteriýalary (Rgeo,TRL, Infrause, Pmax) – ähmiýetli derejede hil kriteriýalary bolup durýarlar we bal şkalasy boýunça eskpertler arkaly bahalandyrylýarlar.
	- Geologik ygtybarlylyk (Rgeo):
	5 bal – geologiýasy gowy öwrenilen we daşky örtüginiň (pokryşkasynyň) bütewligi (germetikligi) tassyk edilen önümi tükenen känlere berilýär;
	3-4 bal – gowy öwrenilen suwly gurluşlara berilýär;
	1-2 bal – näbellik derejesi ýokary bolan, işjeň ýaryklaryň, uly möçberde köne guýularyň bolmagy bilen häsiýetlendirilýän gurluşlara berilýär.
	- Tehnologik nukdaýnazardan taýýarlyk (TRL):
	5 bal – senagatda ulanyşda bolan tehnologiýalara berilýär (adaty aminli arassalama, CO2-niň  köp basgançakly kompressiýasy); 
	 3-4 bal – çäklendirilen senagat iş tejribesi bolan (sengatda belli bir çäklerde ulanylan) tehnologiýalara berilýär (turşy gazlar üçin senagat membranly gurnawlar); 
	1-2 bal – nusgawy ýa-da tejribehana çözgütlere berilýär.
	- Infrastrukturanyň peýdalanylşy (Infrause):
	Taslamada ulanylýan öňden bar bolan infrastrukturanyň paýyny häsiýetlendirýär. Bu görkezijiniň bahalarynyň ýokary bolmagy maýa goýum we sosial töwekgelçilikleri peseldýär;
	- Maksimal (iň uly) gysyp çykarma basyşy (Pmax):
	Bu görkezijiniň bahalary näçe ýokary bolsa, sonça-da enjamlara, materiallara we senagat howpduzlygyna bildirilýän talaplar hem agyr bolýar we şol bir wagtyň özünde ugrukdyryjy (ýola salyjy, sazlaýjy) we ätiýaçlandyryş töwekgelçilikleri (howplary) ýokary bolýar. 
	Mysal. Goý, A shemasy (önümi tükenen goňşy käne nasoslap geçirmek) täze gysyp çykaryjy guýulary burawlama zerurlygy sebäpli gaty uly CAPEX görkezijä (150 mln $ ýokary) we şol bir wagtyň özünde pes OPEX görkezijä şeýle-de ýokary geologik ygtybarlylyga (Rgeo=5) eýe bolýan bolsun. B shemasy (alysda ýerleşen suwly gözýetime nasoslap geçirmek) bolsa pes CAPEX görkezijä (100 mln $) eýe bolmak bilen bir hatarda  ulanylyş töwekgelçiliklerini we energiýa talap edijiligini ýokarlandyrýan uzyn turbageçirijiniň gurluşygyny talap edýän bolsun. Bu iki shemanyň bir sany kriteriýa (mysal üçin CAPEX) boýunça deňeşdirilmegi kesgitli bir netijäniň kabul edilmegine ýeterlik bolmaýar we şol sebäpden hem bütin kriteriýalar ulgamyny hasaba alýan integral görkezijiniň ulanylmagy zerur bolýar. 
[bookmark: _Toc219808667][bookmark: _Toc219810659]2.3. Amatlylyk integral görkezijisiniň düzülmegi
	Dürli jynsly kriteriýalary bir umumy indekse agregirlemek üçin deslapdan Min-Max kadalaşdyrylmany geçirmek bilen ýerine ýetirilýän  ähmiýetini (agramyny) göz öňünde tutup jemlemek usuly peýdalanylýar. Bu prosesiň üç sany esasy ädimi bar: 
	
1-nji ädim. Görkezijileriň kadalaşdyrylmagy.
	Goý, xij kriteriýalaryň deslapky bahalarynyň matrisasy bar bolsun, bu ýerde:
· i = 1…n — kriteriýanyň belgisi,
· j = 1…m — ýerine ulanyp boljak beýleki kriterivanyň (CCS shemanyň) belgisi.
Kriteriýalaryň bir bölegi “çykdajylar” görnüşine (bu görkeziji näçe kiçi bolsa şonçada gowy hasap edilýär), beýleki bölegi bolsa “girdeýji” görnüşine (bu görkeziji näçe uly bolsa şonçada gowy hasap edilýär) degişlidir. 
Belgilemäni geçirýäris:
 = maxj xij,
 = minj xij. 
 	Netijede, kadalaşdyrma prosesi aşakdaky ýaly ýerine ýetirilýär:
	- Peseldilmäge (kiçeldilmäge) degişli bolan kriteriýalar (СAPEX, OPEX, LCOC, Espec, Pmax) üçin: 
[image: ]
	- Beýgeldilmäge (ulaldylmaga) degişli bolan kriteriýalar (Mavoid, Effcapt, Rgeo, TRL, Infrause) üçin: 
[image: ]
	Ähli ýagdaýlarda kadalaşdyrylan rij bahalar [0; 1] araçäklerde ýerleşýärler, üstesinede bu kriteriýanyň bahasy 1-e näçe ýakyn bolsa şonça-da gowy hasap edilýär. 
	Kadalaşdyrmanyň mysaly (2.2-nji tablisa).
	Goý, üç kriteriýa boýunça A we B shemalar deňeşdirilýän bolsun:
· LCOC (çykdajy),
· Mavoid (girdeýji),
· Rgeo (girdeýji).
	

	Kriteriýa
	Görnüşi
	A (baha)
	B (baha)
	xmin
	xmax
	A (rij)
	B (rij)

	LCOC, $/t
	min
	35
	50
	35
	50
	(50–35)/(50–35)=1,0
	(50–50)/(50–35)=0,0

	Mavoid, mln t
	max
	1,0
	1,2
	1,0
	1,2
	(1,0–1,0)/(1,2–1,0)=0,0
	(1,2–1,0)/(1,2–1,0)=1,0

	Rgeo, ball
	max
	5
	3
	3
	5
	(5–3)/(5–3)=1,0
	(3–3)/(5–3)=0,0


	Netijede A shema üçin kadalaşdyrylan kriteriýalaryň bahalary  LCOC we Rgeo boýunça 1,0 we Mavoid boýunça 0,0 deň, B shema üçin bolsa tersine bolýar. 
	2-nji ädim. Agramy (ähmiýeti) uly bolan koeffisiýentleriň kesgitlenilmegi 
	wj  agramy (ähimýeti) uly bolan koeffisiýentler çözgüt kabul edýän şahsyň ileri tutýan zatlaryny we döwlet syýasatynyň aýratynlyklaryny şöhlelendirýärler. Türkmenistanyň şertleri üçin agramy uly bolan koeffisiýentleriň esasy toplumyny şu aşakdaky görnüşde kabul edip bolar:
	- ykdysady netijelilik (I topar): w1=0,45;
	- ekologik netijelilik (III topar): w2=0,45;
	- tehniki ygtybarlylyk we ulanylyş töwekgelçilikleri (IV topar): w3=0,25.
	Kadalaşdyrylmanyň talaplary:
[image: ]
	Soňy bilen agram koeffisiýentleri ierarhiýalar (AHP) usuly peýdalanmak bilen derňew geçirmegiň netijesinde hünärmenleriň (ministrlikleriň, taslama institutlarynyň, kärhanalaryň wekilleriniň) pikirini soramak arkaly has hem takyklanyp bilner 
	3-nji ädim. Iccs integral indeksiniň hasaby
	Her bir Ai saýlaw mümkinçiligi üçin ahyrky Iccs indeksi additiw düwünçegiň formulasy boýunça hasaplanylýar:
[image: ]
bu ýerde, rij - Ai shema üçin j-nji kriteriýanyň kadalaşdyrylan bahasy.
	Mysalyň dowamy.
	Ýönekeýleşdirmek maksady bilen seredilen kriteriýalar üçin agramly koeffisiýentler kesgitlenen bolsun:
	- wLCOC = 0,45;
	- wMavoid = 0,30;
	- wRgeo = 0,25.
Şonda aşakdaky shemalar üçin:
ICCS(A) = 0,45·1,0 + 0,30·0,0 + 0,25·1,0 = 0,45 + 0 + 0,25 = 0,70.
ICCS(B) = 0,45·0,0 + 0,30·1,0 + 0,25·0,0 = 0 + 0,30 + 0 = 0,30.
Bu mysalymyzda A shemasynyň liderligi aýdyň görünýär.
Netijeleri aýdyň görnüşde şöhlelendirmek üçin ýaprakly diagrammany (radar shart) ulanmak amatly bolýar, bu ýerde oklar boýunça rij bahalary alnyp goýulandyr, her bir shema bolsa öz gezeginde ýapyk köpburçlyk görnüşinde şöhlelendirilýär. Shemanyň çyzygy daşky tegelege näçe ýakyn bolsa, şonçada ol kriteriýalaryň jemi boýuna has gowy hasap edilýär. 
[bookmark: _Toc219808668][bookmark: _Toc219810660]2.4. Amatly CCS shemany saýlap almak usulyýetini durmuşa geçirmegiň algoritmi.
	Işlenilip düzülen matematiki apparat taslamaçylar we derňewçiler (analitikler) tarapyndan ulanylyp bilinjek inžener algoritimine integrirlenen. Algoritmiň blok shemasy 2.2-nji suratda görkezilen.
	2.2-nji surat:  Amatly CCS shemany saýlap almagyň algoritiminiň blok-shemasy:










Algoritmiň esasy tapgyrlarynyň mazmuny:


1-nji tapgyr. Deslapky maglumatlaryň ýygnalmagy we barlanmagy. 
	Bu tapgyrda deslapky maglumatlaryň matrisasy düzülýär (2.3-nji tablisadaky mysala seret): gazyň düzümi, çykdajylar, gatlak basyşlary, geologiýasy we infrastrukturasy hakynda maglumatlar. Gazyň düzümini ýa-da gatlak basyşynyň ululygyny kesgitlemekde goýberilen ýalňyşlyklar kompressorlaryň kuwwadyny we taslamanyň umumy bahasyny hasaplamakda ýalňyşlyklara getirýär, şonuň üçin dowamly wagt boýunça geçirilen tejribehana barlaglarynyň orta baha getirilen netijelerini we guýular boýunça ölçenilen basyşyň we temperaturanyň görkezijilerini ulanmak gaty möhümdir. 
	2.3-nji tablisa: Deslapky maglumatlaryň gurluşynyň mysaly
	Topary
	Parametriň ady
	Ölçeg birligi

	Çig mal
	Turşy gazyň sarp edilmesi
	müň. m³/sag

	Çig mal
	CO₂-niň konsentrasiýasy
	% aýl.

	Çig mal
	H₂S-iň niň konsentrasiýasy
	% aýl.

	Geologiýa
	Toplaýjy gatlagyň çuňlugy 
	M

	Geologiýa
	Öýjüklilik
	%

	Geologiýa
	Syzdyrjylyk
	mD

	Geologiýa
	Gatlak basyşy
	MPa

	Gurluşyk
	Bolaýmagy mümkin saklawhana çenli aradaşlyk 
	km

	Gurluşyk
	Öňden bar bolan guýularyň bolmagy ýa-da bolmazlygy 
	—

	Gurluşyk
	Köne guýularyň ýagdayy 
	—



2-nji tapgyr. Saýlaw mümkinçilikleriniň köplügini emele getirmek
Çözgütler agajyny ulanmak bilen (2.1-nji surat) ýörelge taýdan tapawutlanýan CCS shemalaryň çäklendirilen (2-4) topary düzülýär. Mysal üçin:
- A shema: aminli tutup almak + kompririrleme+ önümi goňşy tükenen gaz känine nasoslap çekmek (EGR/CO2-EGR warianty).
- B shema: aminli tutup almak + turbageciriji boýunça akdyrmak + çuň duzly suw saklaýan gözýetime nasoslap çekmek.
- C shema: degişli düzümde we parametrlerde turşy gazy (AGI) aýry bir suwly gözýetime göniden-göni nasoslap çekmek.
Başlangyç tapgyrda derňewe aşa zor salmazlyk  üçin saýlaw mümkinçilikleriň köp mukdaryna seretmek maslahat berilmeýär
3-nji tapgyr. Tehnologik modelirleme.
Her bir shema üçin maddy-ýyllyk balansynyň hasaby ýerine ýetirilýär. CO₂–H₂S–H₂O gaz garyndylaryna sazlanan ýöriteleşdirilen programma toplumlaryny ulanmak (mysal üçin Aspen HYSYS, UniSim, ProMax) amatly bolýar. Bu tapgyryň netijesi hökmünde şu aşakdakylar kabul edilýärler:
- akymlaryň çykdajylary;
- shemanyň esasy nokatlarynda temperaturalaryň we basyşlaryň ululyklary;
- kompressorlaryň we nasoslaryň talap edilýän kuwwatlary;
- prosesleriň energiýa talap edijiligi (Espeс).
4-nji tapgyr. Hususy ölçegleriň hasaby
Modelirme tapgyrynyň maglumatlary we smetalaýyn bahalandyrmanyň esasynda aşakdakylar hasaplanylýar:
- ykdysady görkezijiler (CAPEX, OPEX, LCOC);
- energetiki görkezijiler (Espec);
- ekologik görkezijiler (Minjected, Mpenalty, Mavoided, Effcapt);
- ulanylyş we töwekgelçilik görkezijileri (Rgeo, TRL, Infrause, Pmax – ekspert bahalandyrylmalary bilen);
Görkezijileriň ähli bahalary xij matrisa girizilýär.
5-nji tapgyr. Kadalaşdyrma, agramyny (ähmiýetini) ölçeme we tertipleşdirme.
2.3-nji paragrafdaky formulalar boýunça kriteriýalaryň Min-Max kadalaşdyrylmasy ýerine ýetirilýär, soňra bolsa her shema üçin berlen (ýa-da AHP boýunça alynan) W wektory ulanmak arkaly ICCS(Ai) integral indeksi hasaplanylýar. Reýting tablisasy we ony şöhlelendirmegiň serişdesi (gistogrammalar, ýaprak diagrammalary) düzülýär. ICCS(Ai) maksimal bolan shema deslapdan iň amatly hasap edilýär. 
6-njy tapgyr. Duýgurlylyk derňewi (Sensitivity Analysis).
Bu ýagdaý alynan çözgüdiň durnuklylygyny barlamagyň hökmany elementi bolup durýar. Integral indeksiniň we esasy kesgitlenilmedik parametrler üýtgände reýtingiň lideriniň üýtgemesine gözegçilik edilýär. Türkmenistanyň şertlerinde degişli görkezijiler şu aşakdaky ýaly bolup biler:
- 1-nji görkeziji: elektrik energiýasyna bolan bahalaryň +30% we +50%  artmagy;
- 2-nji görkeziji: esasy çykdajylaryň göwrüminiň  20 %  ulalmagy (CAPEX);
- 3-nji görkeziji: uglerod gözegçiliginiň girizilmegi sebäpli w2 ekologik kriteriýanyň agramynyň (ähmiýetiniň, täsiriniň) üýtgemegi.
2.4-nji tablisa: Duýgurlylyk derňewiniň netijeleriniň mysaly   
	Shema
	Esaslyk baha
	+50 % ösen baha
	Netije

	A shema (energiýa nukdaýnazaryndan netijeli)
	ICCS = 0,70 (lider)
	ICCS = 0,65 (lider)
	Çözgüt durnukly

	B shema (köp energiýa talap edýär)
	ICCS = 0,60
	ICCS = 0,45
	Yza galmagynyň arasy ulalýar



Eger parametrler üýtgände ölçegler üýtgemeýän bolsa, onda çözgüt durnukly hasap edilýär. Eger lideriň çalşygy aram wariasiýalarda bolup geçýän bolsa, onda bu  ýagdaý ýokary maýa goýum töwekgelçilileriň we has çuňlaşdyrylan derňewleri geçirme zerurlygynyň yşaraty bolup durýar. 
[bookmark: _Toc219808669][bookmark: _Toc219810661]2-nji bölüm boýunça netijeler
2-nji tapgyrda Türkmenistanda tebigy gazy gazyp almagyň prosesine ugurdaş CO2 gazyny tutup galmagyň we ýerastynda saklamagyň amatly shemalaryny saýlamagyň usulyýeti işlenilip düzüldi we esaslandyryldy. Bu meseläniň köp kriteriýaly meseleleriň toparyna degişlidigi we ony bir sany kriteriýanyň (bahasynyň ýa-da ekologik netijeliliginiň) esasynda çözüp bolmaýandygy görkezildi. 
Öz içine ykdysady (CAPEX, OPEX, LCOC), enertgetiki (Espec), ekologik (Mavoided, Effcapt) we ulanyly-töwekgelçilik (Rgeo, TRL, Infrause, Pmax) görkezijilerini alýan köp basgançakly kriteriýalaryň ulgamy düzüldi. Ulgama bar bolan infrastrukturany ulanmak we CSS ulgamyň “energetiki jerimesini” hasaba almak ýaly degişli sebit üçin mahsus bolan kriteriýalar girizildi. 
Matematiki apparat hökmünde hünärmenler we dolandyryjylar üçin hasaplamalaryň aýdyňlygyny we netijelerden many çykarmagyň ýollaryny üpjün edýän Min-Max kadalaşdyrylmaly agramy (ähmiýeti) ölçenilen jemleme usuly kabul edildi. Döwlet syýasaty tarapyndan ileri tutulýan ugurlary hasaba almak bilen (W agramlar arkaly) beýleki CCS shemalary bilen mukdar taýdan deňeşdirmäge mümkinçilik berýän ICCS integral indeksi hödürlendi. 
Öz içine deslapky maglumatlaryň ýygnalmagyny we barlanmagyny, saýlaw mümkinçilikleriniň döredilmegini, tehnologik modelirlemäni, hususy kriteriaýalaryň hasabyny, kadalaşdyrmany we agramyny (ähmiýetini) ölçemegi, şeýle-de ýerine ýetirilmegi hökmany bolan duýgurlylygynyň derňewini alýan usulyýeti tejribede ulanmagyň basgançaklaýyn algoritimi işlenilip düzüldi. 
Alnan usulyýetiň esasy şol bir wagtyň özünde kesgitli känlerde synap görmegiň hem esasy bolup durýar, ol 3-nji başda Amyderýa gaznebitli basseýniniň mysalynda iş ýüzüne geçirilýär. 
















[bookmark: _Toc219808670][bookmark: _Toc219810662]3-NJI BÖLÜM. TÜRKMENISTANDA BAR BOLAN KÄNLERIŇ MYSALYNDA USULYÝETIŇ IŞ ÝÜZÜNDE SYNAG EDILMEGI

Bu başyň maksady ikinji başda işlenilip düzlen usulyýeti tejribede synap görmek bolup durýar. Gündogar Türkmenistanyň känleri üçin mahsus bolan hakyky geologik-tehniki häsiýetnamalara esaslanmak bilen biz CO2 gazyny işlemegiň (ýok etmegiň, utilizirlemegiň) 3 sany görnüşini modelirläris we olaryň içinden iň amatlysyny saýlap alarys.

[bookmark: _Toc219808671][bookmark: _Toc219810663]3.1. Barlag desgasynyň häsiýetnamasy we deslapky maglumatlar
	Barlag obýekti hökmünde Amyderýa gaznebitli basseýninde ýerleşýän şertli “Model M-1” gazkondensat käni saýlanylyp alyndy. Bu sebitiň saýlanyp alynmagy bu ýerde döwletiň “turşy” gazlarynyň esasy ätiýaçlyklarynyň ýerleşýänligi bilen şertlenendir. 
	Geologik-tehniki häsiýetnamasy:
	Degişli kän önümiň gazylyp alynmagy bilen azalýan tapgyrda bolan känlere degişlidir (bu ýagdaý hem öz gezeginde önümi tükenen gatlaklary ulanma mümkinçiligini berýär). Gaz düzüminde turşy goşundylaryň uly konsentrasiýalaryny saklaýar, bu ýagdaý hem gazyň magistral gaz geçirijilerine berilmeginden öňinçä çuňlaşdyrylan arassalama prosesinden geçirilmegini şertlendirýär. 
	Hasaplama degişli bolan obýektiň passport maglumatlary 3.1-nji tablisada görkezilendir
	3.1-nji tablisa: Modelirlemek üçin deslapky maglumatlar (“Model-1” käni)
	Parametriň ady
	Ululygy
	Bellik

	1. Çig gazyň parametrleri
	
	

	Önümiň gazylyp alnyş we taýýarlanyş göwrümi 
	3,0 mlrd. m³/ýylda
	orta kuwwatly GGIZ


	Metanyň möçeberi (CH₄)
	92,5 %.
	

	Uglerid dioksidiniň möçberi (CO₂)
	4,0 % 
	2% çenli peseltmek talap edilýär 

	Kükürtli wodorodyň möçberi (H₂S)
	1,5 % 
	Ýokary kükürtli gaz

	2. Zyňyndy çeşmesiniň parametrleri
	
	

	CO₂-ni çeşmesi
	Aminli arassakala gurnawy
	Regeneratordan çykyş


	Turşy gaz akymynyň basyşy
	0,15 MPa
	Pes basyş 

	Akymyň temperaturasy
	45 °C
	Çiglyk  bilen doýgun 

	Tutulýan CO₂-niň hasap göwrümi

	~240 müň. t/ýylda
	Nasoslap çekmek üçin massa 

	3. Ykdysady şertler (Tükrmenistan)
	
	

	Elektrik energiýanyň bahasy (senag.)

	0,025 $/kWt·sag
	Içki bahalar boýunça bahlandyrma 

	Taslamanyň iş möhleti
	20 ýyl
	



	Maglumatlaryň esaslandyrylmagy: Gazyň düzüminde CO2-niň 4%, we H2S-iň 1,5% bolmagy degişli sebitiň ýura eýýamyna degişli karbonat çökündileri üçin adaty ýagdaý bolup durýar [1]. Ýylda 240 müň tonna nasoslap çekme (guýma) göwrümi tejribehana şertlerindäki senagat taslamasyna gabat gelýär (deňeşdirmek üçin: Sleipner taslamasy boýunça ýylda nasoslap çekilýän (guýulýan) önümiň möçberi 1 mln tonna barabardyr).
[bookmark: _Toc219808672][bookmark: _Toc219810664]	3.2. Saýlama mümkinçiligi üçin CCS shemalaryň beýleki görnüşleri işläp düzmek
	Çözgütler agajynyň (2-nji başa seret) we obýektiň geografiki nukdaýnazardan ýerleşişiniň esasynda taslamany durmuşa geçirmegiň bir-birinden ýörelge taýdan tapawutlanýan üç sany shemasy işlenilip düzüldi.
	A shemasy: “Nusgawy” (Esasy görkeziji)
	Tutup galmagyň tehnologiýasy: Bar bolan himiki absorbsiýa gurnawy (MDEA).  CO2 akymy regenerasiýadan soňra (Klausyň gurnawynda) H2S-den bölünip aýrylýar we CCS-e ugradylýar. 
	Taýýarlyk: Gazyň guradylmagy (trietilenglikol) + köpbasgançakly komprimirleme.
	Daşamagyň görnüşi: Uzynlygy 15 km bolan turbageçirijiniň gurluşygy.
	Saklamagyň görnüşi: Önümi gutaran käne nasoslap çekmek. 
	Netije: Pes derejeli geologik töwekgelçilik, (köne guýularyň ulanylmagynyň hasabyna) burawlamak üçin edilýän çykdajylaryň pes bolmagy. 
	B shemasy: “Suwly gatlak”
	Tutup galmagyň tehnologiýasy: A shema meňzeş. 
	Taýýarlyk: Gazyň guradylmagy (trietilenglikol) + köpbasgançakly komprimirleme.
	Daşamagyň görnüşi: Uzynlygy 45 km bolan turbageçirijiniň gurluşygy (uglewodorodlar bilen baglanyşygy bolmadyk kuwwatly suw gatlaklarynyň ýaýran ýerine çenli).
	Saklamagyň görnüşi: Duzly suw saklaýan çuň gatlaga nasoslap çekmek. 
	Netije: Saklawhananyň göwrüminiň uly bolmagy. Şol bir wagtyň özünde geologik gözlegleriň we täze guýulary burawlamak üçin çykdajylaryň uly bolmagy.
W shemasy: “Turşy gazyň reinžeksiýasy (AGI)”
	Tutup galmagyň tehnologiýasy: H₂S-si doly işlemek prosesinden çemek. Turşy gazyň tutuş akymy (CO₂+ H₂S) arassalama gurnawynda bölünmezden göniden-göni gysylma iberilýär. 
	Taýýarlyk: Ýörite niýetlenen korroziýa çydamly kompressorlary we materiallary ulanmak. 
	Daşamagyň görnüşi: Ýörite niýetlenilen ýerine ýetirilişde turbageçiriniň gurluşygy (10 km).
	Saklamagyň görnüşi: Garyndyny yzyna - gatlaga (onuň suwly bölegine ýa-da izolirlenen (çäklendirilen) blogyna) nasoslap çekmek.
	Netije: Kükürt öndürýän gurnawyň ulanylşyny tygşytlamak. Howpsuzlyga bildirilýän talaplaryň ýokary bolmagy (H₂S-zäherli madda bolmagy sebäpli). 
	Beýan edilen shemalaryň ýörelge nukdaýnazaryndan bir-birinden tapawudy 3.2-nji tablisada görkezilendir
	3.2-nji tablisa: Modelirlenýän shemalaryň deňeşdirilýän häsiýetnamalary
	Parametriň ady
	A shemasy (önümi tükenen kän)
	B shemasy: “Suwly gözýetim”
	W shemasy (AGI garyndysy)

	Nasoslap çekilýän gazyň düzümi
	Arassa CO₂ (>98%)
	Arassa CO₂ (>98%)
	Arassa (CO₂ + H₂S)

	Nasoslap çekmegiň göwrüm, müň. t/ýylda
	240
	240
	~350 (kükürdiň agramynyň hasabyna)

	Daşama serişdesiniň uzynlygy (daşama aradaşlygy)
	15 km
	45 km
	10 km

	Täze guýulary ulanma zerurlygy
	Pes derejede (köneleri abatlamak)
	Ýokary derejede (täzeleri burawmak)
	Orta derejede



[bookmark: _Toc219808673][bookmark: _Toc219810665]3.3. Hususy kriteriýalaryň hasaby, amatly shemanyň kadalaşdyrylmagy we kesgitlenilmegi
Bu tapgyrda üç sany dürli shemanyň mukdar taýdan bahalandyrylmagy ýerine ýetirilýär. Hasaplamalar elektrik energiýasynyň sarp edilmesinden umumy bahasyny kesgitlemäge, we ahyrsoňunda integral indeksini getirip çykarmaga çenli kesgitli yzygiderlikd ýerine ýetirildi. 
[bookmark: _Toc219808674][bookmark: _Toc219810666]3.3.1. Energetiki görkezijileriň hasaby (tehnologik modelirleme)
Bahanyň ululygyna (OPEX) we ekologik yza täsir edýän esasy parametr  hökmünde kompressorlaryň kuwwadyny görkezmek bolar. Çünki degişli prosesiň dowamynda gazy regenirleme basyşyndan (0,15 MPa-dan) nasoslap çekme basyşyna çenli gysmak zerurlygy ýüze çykýar.  Kompressoryň bir basgançagynyň kuwwady (N) politrop gysylmanyň formulasy boýunça hasaplanyldy:
N = [ Z · R · T · m / (3600 · η · (n-1)) ] · [ (Pout / Pin)^((n-1)/n) - 1 ]
bu ýerde, Pout/Pin – gysylma derejesi; m – gazyň massalaýyn sarp edilmesi; η – kompressoryň PTK-sy. Hasaplamalaryň netijeleri 3.3-nji tablisa girizildi:
	3.3-nji tablisa: Beýleki shemalar üçin elektrik energiýasynyň sarp edilmesiniň hasaby
	Parametriň ady
	Ölçeg birligi
	A shemasy (önümi tükenen kän)
	B shemasy: “Suwly gözýetim”
	W shemasy (AGI garyndysy)

	[bookmark: OLE_LINK1]Gazyň massalaýyn sarp edilmesi
	t/ýylda
	240 000
	240 000
	350 000*

	Deslapky basyş
	MPa
	0,15
	0,15
	0,15

	Ahyrky basyş
	MPa
	10,0
	25,0
	25,0

	Udel energiýa talap edijiligi
	kWt·sag/t
	95
	135
	130

	Sarp edilýän kuwwadyň möçberi
	MWt
	2,9
	4,1
	5,8

	Elektrik energiýasynyň ýyllyk sarp edilmesi
	mln. kWt·sag
	23,2
	32,8
	46,4



Energetiki görkezijiler boýunça netijenama: A shemasy has netijeli bolup durýar. Mysal üçin, A shemasy bilen deňeşdirilende B shemasy gazyň göwrüminiň uly we gaz basyşynyň beýik bolmagy sebäpli has köp (2 esse) energiýa möçberlerini talap edýär. 
	
[bookmark: _Toc219808675][bookmark: _Toc219810667]3.3.2. Ykdysady bahalandyrma (CAPEX we OPEX)

Esasy (CAPEX) we ulanylyş (dolandyrylyş) çykdajylaryň hasaby Türkmenistanyň ýerli bahalaryny hasaba almak bilen ýerine ýetirildi. 
Sebitiň aýratynlygy: Senagat üçin elektrik energiýasynyň bahasynyň pes bolmagy (0,025 $/kWt•sag möçberinde kabul edildi).
Udel getirme bahasy (LCOC) aşakdaky formula boýunça kesgitlenilýär:

 	 Hasaplamalaryň netijeleri 3.4-nji tablisada görkezilendir:
	3.4-nji tablisa: Ykdysady modelirlemegiň netijeleri
	[bookmark: OLE_LINK2]Çykdajynyň görnüşi
	A shemasy (önümi tükenen kän)
	B shemasy: “Suwly gatlak”
	W shemasy (AGI garyndysy)

	1. CAPEX (mln $)
	
	
	

	Enjamlar
	25,0
	32,0
	35,0

	Turbageçiriji
	4,5 (15 km)
	13,5 (45 km)
	5,0 (ýörite. polat)

	Guýular 
	5,0 (bejergi işleri)
	18,0 (täze)
	8,0 (bejergi işleri)

	JEMI CAPEX:
	34,5
	63,5
	48,0

	2. OPEX (mln $/ýyl)
	
	
	

	Elektrik energiýasy
	0,58
	0,82
	1,16

	Hyzmat etmek we işgärler
	1,50
	2,50
	2,00

	JEMI OPEX:
	2,08
	3,32
	3,16

	3. LCOC (Udel bahasy)
	21,5 $/ t
	42,0 $/ t
	33,0 $/ t







[bookmark: _Toc219808676][bookmark: _Toc219810668]3.3. Ekologik netijelilik we töwekgelçilikler

Öňi alnan zyňyndylaryň göwrüminiň hasaby elektrik energiýasynyň önümçiliginiň dowamynda bolup geçýän ikinji derejeli zyňyndylara goýulýan “jerimäni” hasaba almak bilen ýerine ýetirilýär.
A shema: Tutup galmagyň netijeliligi = 95%.
B shema: Tutup galmagyň netijeliligi = 93% (gysmak üçin has uly möçberde energiýa çykdajylaryň bolmagy sebäpli).
Töwekgelçilikleriň ekspert bahalandyrylmasy (5 ballyk şkala boýunça, bu ýerde 5 – deňeşdirilende howply däl);
A shema (5 ball): Önümi tükenen gatlagyň tükelliligi million ýyllyk tejribe bilen tassyklanan.
B shema (3 ball): Suwly gatlagyň öwrenilenlik derejesiniň pes bolmagy sebäpli syzdyrmalaryň bolma ähtimallygy bar.
W shema (2 ball): Ýokary basyşlarda zäherli H2S bilen işlemek aýratyn howpsuzlyk çärelerini talap edýär.
[bookmark: _Toc219808677][bookmark: _Toc219810669]3.3.4. Integral indeksiniň hasaby we amatly shemanyň saýlawy
Gutarnykly saýlawy amala aşyrmak üçin agramyny (ähmiýetini) ölçemegiň jemi usulyýetini peýdalanýarys. Şeýlelikde, agram koeffisiýentleriniň ululyklaryny: Ykdysadyýet (0,45), Ekologiýa (0,30), Töwekgelçilikler (0,25) görnüşinde kabul edýäris. Indeksi hasaplamak üçin formula aşakdaky görnüşe eýedir:
 ICCS = (Agram koef. • Kadalaşdyrylan bahasy_1) + ... + (Agram koef. • Kadalaşdyrylan bahashy_n)
3.5-nji tablisa: Amatlylyk integral indeksiniň hasaby
	Kriteriýasy
	Agram koef.
	A shemasy (Ball)
	B shemasy (Ball)
	W shemasy (Ball)

	LCOC (bahasy)
	0,45
	1,00 (iň gowy)
	0,00
	0,44

	Öň alynýan zyňyndalar
	0,30
	1,00 (iň gowy)
	0,00
	0,40

	Ygtybarlylygy
	0,25
	1,00 (iň gowy)
	0,33
	0,00

	Integral indeksi
	
	1,00
	0,08
	0,32



Ekologik görkezijiler boýunça netijenama: Matematiki modelirleme amatly usulyýet hökmünde A shemany görkezýär. 
	Netijeleleriň duýgurlylygynyň derňewi
	Çözgütleriň durnuklylygynyň barlagy geçirildi. Şeýlelikde iki sany görkezijä seredildi. 
1-nji ssenariýa: Elektrik energiýasyna bolan bahalaryň 4 esse ýokarlanmagy (0,10 $/kWt•sag) çenli. 
2-nji ssenariýa: CO2 zyňyndylaryna bolan salgydyň girizilmegi (30 $/t).
3.6-njy tablisa: Duýgurlylyk derňewiniň netijeleri (LCOC, $/t)
	Ssenariýanyň görnüşi
	A shemasy
	B shemasy
	W shemasy
	Netije

	Esasy
	21,5
	42,0
	33,0
	A shemasy — lider (öňdeligi eýeleýär).

	Bahalaryň ýokarlanmagy (x4)
	28,5
	54,5
	46,0
	A shemasy liderligini saklaýar

	CO₂ salgydy
	Girdeýji
	Çykdajy
	Çykdajy
	A shemasy salgytda tygşytlylyk gazanmagyň hasabyna özüni ödeýär 

[bookmark: _Toc219808678][bookmark: _Toc219810670]Duýgurlulyk grafigi
3.4. Tehnoligik çözgüdiň beýany we hödürlenýän çözgüdiň şöhlelendirilmegi
Ýerine ýetirilen hasaplamalaryň (p.3.3) we töwekgelçilikleriň derňewiniň netijesinde (p.3.4) Türkmenistanyň şertleri üçin iň amatly hökmünde A shemasy saýlanylyp alyndy. Emma degişli ýagdaýa sözüň doly manysynda akyl ýetirmek üçin, beýleki usullaryň gurluşlaryna hem düşünmek zerurdyr. 
Degişli (gyzyklanma bildirýän) taraplaryň köpçüligi (maýa goýujylar, ekologlar, talyplar) üçin düşnükli bolan taslama çözgütlerini işläp düzmek üçin, aşakda her bir tehnologiýanyň çäklerinde gazlar bilen näme bolup geçýändiginiň ädim-ädim beýany getirilendir. Biz çylşyrymly inžener proseslerini içgin ýagdaýda düşündirmek üçin ýönekeý adalgalary ulanarys.      
3.4.1. Amatly çözgüdiň şöhlelendirilmesi: A shemasy (önümi tükenen kän)
	Degişl shema boýunça CO2 gazyny işleme (ýok etme, utilizirleme) prosessini uglerod molekulasynyň üç sany esasy tapgyrdan ybarat bolan syýahady görnüşinde görkezmek bolar: bölünme, başga hala geçirme (transformasiýa), “garry öýünde” ebedi saklama. 
	1-nji tapgyr. “Gaz üçin magnit” (Tutup alma)
	Bu proses gazy gaýtadan işleýän zawodda başlaýar. Guýudan gelýän çig tebigy gaz  CO2  we H2S bilen garyndy ýagdaýynda bolýar. (Eksporda gitjek) “Peýdaly metany” zyýanly garyndylardan bölüp aýyrmak üçin aminli arassalama gurnawy peýdalanylýar.
	- Işiň gidişi: Gelýan akymyň garşysyna ýörite niýetlenen suwuklyk-amin ergini guýulýan beýik gaby (absorber) göz öňüne getiriň. Bu ýerde amin himiki “magnitiň” wezipesini ýerine ýetirýär: ol metany erkin ýagdaýda geçirmek bilen bada-bat CO2  we H2S molekulalaryny tutup galýar. 
	- Netije: Gurnawdan çykyşda biz elimize arassa tebigy gazy we turşy gazlar bilen doýgunlaşdyrylan suwuk ergini alýarys. Soňra bu ergini gyzdyrýarys, himiki “magnit” işlemegini bes edýär we CO2 suwuklykdan konsentrirlenen görnüşde uçup gidýär. Şu ýerden ol indiki ädime taýýar bolýar. 

3.4-nji surat: Prosesiň ýönekeýleşdirilen shemasy: gazlary bir-birinden bölüp aýyrma prosesinden ýer astyna nasoslap çekmege çenli
	2-nji tapgyr: Suwuklyk halyna öwürmek (Komprimirleme)
	Tutup alnan gaz, gaty uly göwrümleri eýeleýär. Ony ýer astyna nasoslap çekmek üçin ony ilki bilen gysmak zerur bolýar. Munuň üçin kuwwatly kompressorlar peýdalanylýarlar. 
	- Prosessiň fizikasy: Haçanda biz CO2-ni 7,4 MPa (73 atmosfera töweregi) ýokary basyşlara çenli gysanmyzda üýtgeşik fiziki hadysa bolup geçýär. Gaz aşa kritiki ýagdaýa geçýär.  Ol suwuklyk ýaly dykyz bolýar (ony nasos bilen çekip bolýar), emma şol bir wagtyň özünde öz akyjylygyny saklaýar (daşyň owunjak öýjüklerine girip bilýär). 
	- Bu ýagdaý näme üçin gerek: Şunuň ýaly suwuk hala getirilen CO2, gaz halyndaky ýagdaýy bilen deňeşdirilende 100-300 esse az ýer tutýar. Bu ýagdaý hem kiçi diametrli turbalary ulanmaga we daşamak üçin sarp edilýän energiýany tygşytlamaga mümkinçilik berýär.  
	3-nji tapgyr: Tutmak we ýygnamak
	CCS hakynda iň giňden ýaýran toslama – munuň özi, gazy ýer astyndaky ägirt uly boş gowaklara nasoslap çekmekde jemlenýär. Hakykatda bolsa hemme zat başgaçadyr. 
	- Gaz nirä gidýär: CO2 öýjükli dag jynsyna (kollektora) nasoslap çekilýär. Gaty daş-gumdaşyny göz öňüne getiriň. Eger oňa mikroskop bilen seredilse, onda ol aralarynda mikroskopiki boşluklar (öýjükler) bolan preslenen çäge dänelerinden düzülen gaty özene meňzeş bolýar. 
	- Işiň gidişi: Önümi tükenen gaz käninde bu öýjükler owal başda tebigy gaz bilen doly bolýar. Kän özleşdirilenden soň öýjükler boşap galýar (bu ýerde pes basyş galýar). Soňra bolsa bu ýere basyş astynda aşa kritiki CO2 gazy nasoslap çekilýär. Ol boş mikroskopiki boşluklarda alynan metanyň ornuny aňsatlyk bilen eýeleýär. 
	- Näme üçin ol yzyna çykmaýar: Bu gaty özeniň ýokarsynda örtük diýip atlandyrylýan dykyz toýunyň ýa-da duzyň galyň gatlagy (100 metre çenli) ýatýar. Ol hiç zady geçirmeýär. Eger ol million ýylyň dowamynda tebigy gazy geçirmän saklan bolsa, onda  onuň CO2 gazyny hem saklajakdygy ikuçsuzdyr. 

	3.5-nji surat: Öýjükli gurşawda saklamagyň şöhlelendirilmegi: hiç zady geçirmeýän örtügiň astynda gumdaşlarynyň arasyndaky öýjükleriň CO2 gazy bilen doldurylmasy
	Görnüşi ýaly, hödürlenilýän A shemasy hiç-bir täzeligi girizmeýär we howply zady döretmeýär. Ol bary ýogy gazy öňki ýerine – çuň geologik gözýetimlere  gaýtaryp getirýär we şeýtmek bilen tebigy deňagramlylygy dikeldýär. 
[bookmark: _Toc219808679][bookmark: _Toc219810671]	3.5.2. B shemasynyň şöhlelendirilmegi (Suwly gözýetim)
	Bu shema – golaýda önümi tükenen kän bolmadyk ýagdaýynda arassa meýdançada täzesini gurmak zerurlygy bolanda ulanylmaga ýaramly bolan usulyýetdir. 
	1-nji we 2-nji tapgyrlar (Tutma we gysma) – Bu tapgyrlar degişlilikde A shemasyndaky tapgyrlara meňzeşdir. A shemada bolşy ýaly bu shemada hem “himiki magnit” ýagny amin ulanylýar , gaz hem kompressorlar bilen suýuklaşdyrylýar. 
3-nji tapgyr. “Çigly özen” (Esasy) Tapawut gazy nirä nasoslap çekýänligimizde jemlenýär.
- Gaz nirä gidýär: Bu shemada ýerastynda çuňlukda ýerleşen şol bir öýjükli kollektor-daşy ulanylýar. Emma A shemasyndan tapawutlylykda, daşyň öýjükleri boş bolmaýar - olar millionlarça ýyl bäri şol ýerde saklanyp galan ýokary derejede duzly suw (şerebe) bilen doly bolýar. 
- Işiň gidişi: Gazy bu ýere çekmek prosesi, öl bolan özene (gubka) zor bilen suwy sordurmak prosesine meňzeşdir. Suwy “itekleşdirmek” we CO2 üçin ýer açmak üçin has uly basyşlary ulanmak  gerek bolýar (şol sebäpden bu shema üçin has güýçli kompressorlar zerurdyr; 3.3-nji bölümdäki hasaplamalara seret). Gazyň käbiri bu duzly suwda, meselem, gazly içgilerde bolşy ýaly ereýär, käbiri bolsa gözeneklerde köpürjikler hökmünde galýar. 
- Näme üçin bu shema has çylşyrymly: Çünki has köp energiýa we öwrenilmedik sebitlerde täze, örän çuň guýularyň gazylmagyny talap edýär, bu bolsa taslamanyň bahasyny ep-esli ýokarlandyrýar.
[bookmark: _Toc219808680][bookmark: _Toc219810672]3.5.3. W shemasynyň şöhlelendirilmegi (Turşy gazyň reinžeksiýasy - AGI)
Bu “ykdysady taýdan tygşytly, ýöne howply” wariantdyr. Onuň logikasy beýleki shemalardan birinji tapgyrda düýpli tapawutlanýar.
1-nji tapgyr. “Zäherli garyndy” (Bölünmäniň bolmazlygy) A we B shemalaryndan tapawutlylykda, bu ýerde biz “zyýanly” gazlary bölmeýäris.
- Shema nähili işleýär: Bu shemada metan zawodda bölünip alynýar, uglerod dioksidi (CO2) we ölüm howply wodorod sulfidi (H2S) bolsa garyndy görnüşinde bilelikde galýar. Biz gymmat bahaly kükürt öndürýän gurnawy gurmazlyk bilen ykdysady taýdan tygşytlylygy gazanýarys, ýöne soňky netijede örän howply “garyndyny” alýarys.
2-nji tapgyr. “Zäherli garyndyny gysmak”.
- Prosesiň fizikasy: Biz bu garyndyny kompressorlar arkaly örän kritik ýagdaýa çenli gysýarys. Bu tapgyryň fizikasy edil A shemasyndaky ýaly bolýar.
- Shemadaky howplar: Inženerler şertl ýagdaýda howpsuz CO2 bilen däl-de (gazlandyrylan içgidäki ýaly), ölüm howply we korroziýa taýdan işjeň garyndy bilen iş salyşýarlar. Eger CO2-ni adaty polat turbalar arkaly akdyrmak mümkin bolýan bolsa, zäherli “garyndy” üçin gymmat bahaly ýörite splawlardan ýasalan turbalar we kompressorlar talap edilýär, sebäbi garyndynyň metaly çalt “iýme” mümkinçiligi bolýar.
3-nji tapgyr. “Zäherleri maddalary gömmek”
Nasoslap çekme prosesi A ýa-da B shemalaryna meňzeş ýagdaýda amala aşyrylýar (garyndy ýokary basyş astynda öýjükli gatlaga çekilýär), ýöne bu shemada guýynyň bitewüligine we gözegçiligine bildirilýän talaplar örän ýokary bolýar. Hatda ýer ýüzüne bolan iň kiçijik syzma hem H2S-iň zäherliligi sebäpli gaty uly awariýa sebäp bolup biler.
Şöhlelendirmäniň netijesi:
Deňeşdirme A shemasynyň (biziň saýlan shemamyzyň) gazy saklamak üçin barlanan, howpsuz we boş bolan gaby (giňişligi) ulanýandygyny görkezýär. B shemasy bolsa suw bilen doly gabyň ulanmagy bilen şertlenendir (gymmat we agyr), şol bir wagtyň özünde W shemasy ýokary basyş astynda zäherli galyndylary bilen işlemegi (ilki başda arzan, ýöne örän howply) öz içine alýar.

Ýerine ýetirilen ylmy-barlag işlerinde möhüm ylmy we amaly meseleler çözüldi: ýagny Türkmenistanyň gaz senagatynyň aýratyn şertlerine laýyk gelýän kömürturşy gazyny tutmak we ýerastynda saklamak (CCS) üçin amatly shemalaryny saýlamak üçin toplumlaýyn usul işlenip düzüldi. Bu gözlegiň möhüm tarapy, tebigy gazyň eksportynyň bäsdeşlige ukyplylygyny saklamak we ýurduň Pariž howa ylalaşygy boýunça öz üstüne alan borçnamalaryny ýerine ýetirmek zerurlygyndan gelip çykýar.
Barlagyň dowamynda aşakdaky netijeler gazanyldy:
1. Nazaryýet esaslarynyň we halkara tejribäniň seljermesiniň netijesinde (1-nji tapgyr boýunça netijeler): Tebigy gazyň uly gorlaryna eýe bolan (esasanam Amyderýa basseýninde) Türkmenistan üçin CO₂ tutma tehnologiýalary zerur bolan prosesleriň biridigini anyklanyldy. Halkara tejribesiniň seljerilmesi esasynda (Sleipner, In Salah we beýleki taslamalar) geologik gurluşlara CO₂ gazyny nasoslap guýmagyň tehniki taýdan mümkindigini tassyklady. Şeýle-de bolsa, ykdysady gurşawdaky düýpli tapawutlar sebäpli halkara CCS çemeleşmeleriniň netijeliligini bahalandyrmagyň usullaryny gönüden-göni kabul edip almagyň ýalňyşdygy mälim edildi: çünki Türkmenistanda aşa ýokary zyňyndylar üçin ýerine ýeitiriljek hasaplamalardaky görkezijiler daşary ýurtlardakylar bilen deň däldigi anyklanyldy. Bu bolsa çykdajylaryň gurluşyny düýpli üýtgedýändigini ýüze çykardy.
2. Awtorlyk eýeçiligine degişli bolan usulyýetiň işlenip düzülmegi (2-nji tapgyr boýunça netijeler): Agramyny (ähmiýetini) ölçäp jemleme usulyna esaslanýan CCS shemalaryny saýlamagyň köp kriteriýaly özboluşly usulyýeti işlenip düzüldi. Bu usulyýetiň ylmy täzeligi aşakdakylardan ybaratdyr:
- Standart ykdysady görkezijilerden (KAPEX, OPEX) başga-da, “energiýa jerimesini” göz öňünde tutup, udel getirilen bahasynyň (LCOC), energiýa talap edijiliginiň we öňi alynan zyňyndylaryň hakyky möçberiniň hasabyny öz içine alýan ýöriteleşdirilen kriteriýalar ulgamynyň işlenip düzülmegi.
- Sebitleýin çäklendiriji şertleriň göz öňünde tutulmagy: matematiki modele ýerli “turşy” gaz parametrleri we elektrik energiýasynyň pes bahalary girizildi, bu bolsa öz gezeginde energiýany köp sarp edýän tehnologiýalary takyk bahalandyrmaga mümkinçilik berýär.
- Taslama taýýarlyk tapgyrynda önümi tükenen känlere, suw gatlaklaryna nasoslap çekmegiň ýa-da turşy gaz garyndylarynyň reinžeksiýasynyň (AGI) arasyndan iň amatlysyny esaslandyrylan ýagdaýda saýlamaga mümkinçilik berýän basgançaklaýyn inženerçilik algoritminiň işlenip düzülmegi.
3. Iş ýüzünde synag edilmegi we modelleşdirmegiň netijeleri (3-nji tapgyr boýunça netijeler): Usulyýetiň netijeliligi Gündogar Türkmenistan üçin häsiýetli bolan şertli "M-1 modeli" mysalynda synagdan geçirildi. Üç sany dürli shemanyň deňeşdirme seljermesi aşakdakylary ýüze çykardy:
- Öňden bar bolan aminli gurnawlarda CO₂ tutulmagyny we soňra önümi tükenen gaz känlerine nasoslap guýulmagyny öz içine alýan shema (A shemasy) gürrüňsiz öňdebaryjy bolup durýar.
- Bu wariant iň pes işleme (ýok etme, utilizirleme) çykdajylary (LCOC ≈ $21.5/t CO₂) bilen häsiýetlendirilýär, bu bolsa ony global derejede bäsdeşlige ukyply edýär. Tygşytlama bar bolan guýularyň infrastrukturasyny ulanmagyň we basyşy pes bolan gatlaklara nasoslap guýma prosesiniň pes energiýa talap edijiliginiň hasabyna gazanylýar.
- Täze guýulary gazmagyň we uzyn turba geçirijilerini gurmagyň ýokary maýa goýumlary talap edýänligi sebäpli suwly gözýetimlere nasoslap guýma shemasynyň  (B shemasynyň) bahasy iki esse gymmat bolup çykdy.
- CO₂ we H₂S (AGI) garyndysynyň gönüden-göni reinžeksiýasyny göz öňünde tutýan shema bolsa tehnologik taýdan töwekgelçilikli we diňe uzak ýerlerde adatdan daşary ýagdaýlarda ulanylylan ýagdaýynda manysynyň barlygy hakynda çözgüt çykaryldy.
4. Ygtybarlylygynyň seljerilmesi we teklipler: Geçirilen duýgurlyk seljerilmesi alnan netijeleriň ýokary ygtybarlylyga eýedigini tassyklady. Elektrik energiýasynyň içki nyrhlarynyň dört esse ýokarlanýan ýa-da tonnasyna 30 dollar möçberinde uglerod salgydynyň girizilýän ýagdaýynda-da hem A shemasy iň netijeli çözgüt bolmagynda galdy.
Bu işiň amaly (tejribe) ähmiýeti, teklip edilýän usulyýeti ylmy-taslama institutlarynyň hünärmenleri tarapyndan dekarbonizasiýa taslamalary üçin tehniki-ykdysady esaslar işlenilip düzülende maýa goýum çözgütlerini kabul etmek üçin gural hökmünde ulanyp bilerler. Maslahat berilýän shema boýunça synag taslamalarynyň durmuşa geçirilmegi Türkmenistanyň şertlerinde synag edilen ýagdaýynda zyňyndy gazlaryny ýygnamakda Merkezi Aziýa sebitinde öňdebaryjy orunlary eýelemegine mümkinçilik berer. 

